title: Saatilla

text: "Saatilla" on Elokuu-yhtyeen toinen single Hääväki saapuu-debyyttialbumilta. Kappaleen ovat sanoittaneet Jonas Karlsson, Antti Hakala ja Jon Korhonen, ja sen julkaisi EMI Music Finland singlenä 18. toukokuuta 2012. Kappaleelle on julkaistu myös musiikkivideo, josta tuli hetkessä Suomen tv-kanavien esitetyin video. "Saatilla" oli vuonna 2012 Suomen radiokanavien seitsemänneksi soitetuin single.


title: Kaikki parhaat

text: Kaikki parhaat voi tarkoittaa ainakin seuraavia:


title: O-Kloorinitrobentseeni

text: o-Kloorinitrobentseeni eli o-nitroklooribentseeni (CHClNO) on kloori- ja nitroryhmän sisältävä bentseenijohdannainen. Yhdistettä käytetään teollisuudessa väriaineiden ja muiden orgaanisten yhdisteiden valmistuksessa. o-Kloorinitrobentseeni on m- ja p-kloorinitrobentseenien isomeeri.


title: O-Kloorinitrobentseeni

text: Huoneenlämpötilassa o-kloorinitrobentseeni on keltaista monokliinisesti kiteistä ainetta. Yhdiste ei liukene veteen, mutta liukenee paremmin orgaanisiin liuottimiin, kuten etanoliin, dietyylieetteriin ja bentseeniin. Yhdisteen rakenteessa klooriatomi sijaitsee nitroryhmään nähden ortoasemassa ja tämä lisää o-kloorinitrobentseenin reaktiivisuutta nukleofiileihin nähden. Näin yhdisteen klooriatomi korvautuu helposti nukleofiilisella aromaattisella substituutiolla esimerkiksi hydroksyyli-, alkoksi- tai aminoryhmällä.


title: O-Kloorinitrobentseeni

text: o-Kloorinitrobentseeni on hyvin vahva hapetin ja reagoi voimakkaasti pelkistimien kanssa. Yhdiste on myös myrkyllistä ja mahdollisesti karsinogeenista. Aineelle altistuminen aiheuttaa huonovointisuutta, hengitysvaikeuksia ja päänsärkyä. Methemoglobiinin muodostumisen vuoksi iho ja kynnet muuttuvat sinertäviksi.


title: O-Kloorinitrobentseeni

text: o-Kloorinitrobentseeniä valmistetaan nitraamalla klooribentseeniä. Klooribentseenin ja väkevän typpihapon ja rikkihapon seoksen reaktiossa muodostuu isomeerien seos, jossa on noin 34 % o-kloorinitrobentseeniä, 65 % p-kloorinitrobentseeniä ja noin 1 % m-kloorinitrobentseeniä. Reaktioseoksesta isomeerit erotetaan toisistaan kiteyttämällä ja tislaamalla. Laboratoriomittakaavassa yhdistettä voidaan valmistaa myös niin kutsutulla Sandmeyer-reaktiolla.


title: O-Kloorinitrobentseeni

text: o-Kloorinitrobentseeniä käytetään väriaineteollisuuden käyttämien kemikaalien valmistamiseen. Se voidaan pelkistää o-kloorianiliiniksi raudan tai yleisimmin vedytyksen avulla. Vedytyskatalyyttinä käytetään platinaa ja klooriatomin korvautumisen estämiseksi magnesiumoksidia tai morfoliinia. Natriumhydroksidin kanssa o-kloorinitrobentseeni muodostaa o-nitrofenolia. Ammoniakin kanssa se reagoi o-nitroaniliiniksi. Yhdiste voidaan myös nitrata, jolloin muodostuu 2,4-dinitroklooribentseeniä ja 2,6-dinitroklooribentseeniä.


title: Kapasaaren kalliomaalaus

text: Kapasaaren kalliomaalaus sijaitsee Kouvolassa, entisessä Jaalassa, Vuohijärven Kapasaaressa Kymenlaaksossa. Kalliomaalauksessa on useita kuluneita kuvioita, joiden aihe voidaan vielä tunnistaa. Kohteen löysi Seppo Laatunen vuonna 1975.


title: Kapasaaren kalliomaalaus

text: Vuohijärven pohjoisosassa on suuremman Hevossaaren ja pienemmän Palosaaren välissä kaksi pienempää saarta, joista Kapasaari on lähempänä Hevossaarta. Kapasaaressa olisi monta sopivaa leiriytymiskohtaa, mutta kalliomaalaus sijaitsee saaren ainoassa jyrkänteessä sen itärannalla, vastapäätä Hevossaarta. Kallioseinämä aukeaa länteen.


title: Kapasaaren kalliomaalaus

text: Maalaukset sijaitsevat jääkauden pyöristämällä kalliosivulla 2×17 m² alalla. Maalauksia on kahdella korkeudella. Ylimmät kuviot sijaitsevat 4 metrin korkeudella ja alemmat siitä pari metriä alempana. Korkeuserot selittyvät Vuohijärven pinnan korkeusvaihteluista. Kivikaudella vedenkorkeus oli suurempi kuin nykyään, joten ylemmät kuviot ovat vanhempia kuin alemmat kuviot. Maalausaikana kallio laski suoraan veteen, mutta nykyään niiden väliin jää noin 10 metriä maakannasta, jossa kasvaa puita.


title: Kapasaaren kalliomaalaus

text: Kallio on jääkaudella sileäksi kulunut, mutta sen rakenteessa olevat laadunvaihtelut ovat synnyttäneet vaakasuuntaisia halkeamia. Halkeamat ovat kuluneet nopeammin kuin ehjä kalliopinta, jolloin maalausalueen yläpuolelle on syntynyt säältä suojaava lippa. Halkeilu on vaarassa tuhota maalaukset, sillä kallion pinta lohkeilee jo. Tätä on autettu ampumalla kuvioita haulikolla kesällä 1996, jolloin ainakin yksi kuvio on vaurioitunut lähes kokonaan.


title: Kapasaaren kalliomaalaus

text: Vaikuttavin kuvio esittää 50 senttimetriä pitkää ihmishahmoa. Hahmo on koukkupolvinen ja mittasuhteiltaan epäsuhtainen. Kädet löytyvät keskeltä vartaloa ja pää sijaitsee pitkän kaulan päässä kallion lohkeaman sisällä. Päästä, joka on suttaantunut, ojentuu kaksi korvaa tai sarvet. Vaikutelma on poikkeava. Jalkojen väli on pidentynyt ja maalaaja on saattanut leimata hahmon miespuoliseksi.


title: Kapasaaren kalliomaalaus

text: Alemmat kuviot ovat pahasti huuhtoutuneita ja kuluneita. Myös kallion pinnan irtoilu ja jäkälöitymät vaikeuttavat kuvioiden hahmottamista.


title: Kapasaaren kalliomaalaus

text: Ihmishahmon alapuolella kahden halkeaman alla on useita kalakuvia. Kaloja on mahdollisesti kuusi ja niiden alapuolelle on maalattu pieni ihmishahmo. Antti Lahelma esittää, että tässä on voitu kuvittaa transsissa koettu vedenalainen henkinen matka, jossa kalat ovat hengen auttajia. Tällaisia selostuksia ovat shamaanit ja noidat antaneet transsikokemuksistaan.


title: Kapasaaren kalliomaalaus

text: Ihmishahmo on ollut 36 senttimetriä pitkä ja se on maalattu koukkupolvisena ja kädet kohotettuna ylöspäin. Vuonna 1996 kuvioryhmää ammuttiin haulikolla, jolloin ihmiskuvio vaurioitui. Siitä on jäljellä vain jalkaterät.


title: Karnam Malleswari

text: Karnam Malleswari (s. 1. kesäkuuta 1975, Srikakulam, Intia) on intialainen painonnostaja. Hän on voittanut olympiapronssia vuoden 2000 olympialaisista painonnoston 69 kg sarjassa. Lisäksi hän on voittanut hopeaa Aasian kisoista sekä kymmenen muuta mitalia kansallisista ja kansainvälisistä kilpailuista.


title: Karnam Malleswari

text: Malleswari oli ensimmäinen intialaisnainen, joka saavutti mitalin olympiakisoista. Lisäksi hänet on kotimaassaan valittu Arjuna Awardin saajaksi vuonna 1994 osoituksena siitä, että hän on kyennyt omalla toiminnallaan edistämään intialaista urheilua.


title: Seo Jae-pil

text: Seo Jae-pil (; 7. tammikuuta 1864 – 5. tammikuuta 1951) oli korealainen vastarintaliikkeen aktivisti, poliitikko, toimittaja, anatomialääkäri ja vallankumouksellinen. Hänen amerikkalainen nimensä oli Philip Jaisohn tai Philip Jason.


title: Arjuna Award

text: Arjuna Award on Intian hallituksen vuodesta 1961 myöntämä palkinto. Arjuna Award voidaan myöntää urheilijalle, joka on edustanut Intiaa kansainvälisissä kilpailuissa. Palkintoon kuuluu sekä rahapalkinto, että pronssinen Arjuna-jumalan patsas.


title: Harukaze (1905)

text: Harukaze () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Harukaze (1905)

text: Alus tilattiin Kawasakin Kōben telakalta osana vuoden 1904 hankintoja. Sen köli laskettiin 16. helmikuuta 1905, ja alus laskettiin vesille 25. joulukuuta 1905. Alus valmistui 14. toukokuuta 1906.


title: Harukaze (1905)

text: Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Alus luokiteltiin miinanraivaajaksi 1. huhtikuuta 1924, ja se poistettiin alusluettelosta 1. huhtikuuta 1928.


title: Shigure (1906)

text: Shigure () oli keisarillisen Japanin laivaston vuonna 1906 valmistunut Kamikaze-luokan torpedovenehävittäjä. Se poistettiin alusluettelosta 1. huhtikuuta 1924.


title: Shigure (1906)

text: Alus tilattiin Kawasakin Kōben telakalta osana vuoden 1904 hankintoja. Sen köli laskettiin 3. kesäkuuta 1905, ja alus laskettiin vesille 12. maaliskuuta 1906. Alus valmistui 11. heinäkuuta 1906.


title: Shigure (1906)

text: "Shigure" luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se poistettiin alusluettelosta 1. huhtikuuta 1924.


title: Pompeijin viimeiset päivät (vuoden 1959 elokuva)

text: Pompeijin viimeiset päivät (, , ) on vuonna 1959 valmistunut italialais-espanjalais-länsisaksalainen seikkailuelokuva. Tyylilajiltaan historiallista peplumia edustavan filmin ovat ohjanneet Mario Bonnard ja Sergio Leone. Sen pääosaa näyttelee yhdysvaltalainen kehonrakentaja Steve Reeves.


text: Elokuva perustuu Edward Bulwer-Lyttonin romaaniin, joka oli filmatisoitu Italiassa monta kertaa aiemmin. Palestiinan ja Syyrian valloitukseen osallistunut kenturio Glaucus Lito palaa Vesuviuksen varjossa elävään Pompeijiin vuonna 79. Naamioitu ryöstäjäjoukko on murhannut hänen isänsä. Konsuli Ascanius epäilee ryöstäjiksi kristittyjä ja ryhtyy vainoamaan heitä. Glaucus saa taskuvaras Antoninus Marcuksen avulla selville, että joukkion takana ovat Isiksen temppelin ylipappi Arbaces ja Ascaniuksen jalkavaimo Julia Lavinia, jotka haluavat vapauttaa Egyptin roomalaisista. Glaucus rakastuu Ascaniuksen kristittyyn tyttäreen Ioneen. Ascaniuksen murhasta syytetty Glaucus joutuu Ionen ja kristittyjen mukana sirkuksen leijonien eteen, mutta juuri sillä hetkellä Vesuvius purkautuu ja hautaa alleen kaupungin.


text: "Pompeijin viimeiset päivät" on kuvattu Madridin CEA-studiolla, Andalusiassa ja Rooman Cinecittàssa Supertotalscope-tekniikalla Eastmancolor-väreissä. Mario Bonnardin sairastuttua elokuvan ohjasi myöhemmin spagettiwesterneistään tunnetuksi tullut Sergio Leone. Antonio López Ballestrerosin kuvaus ja autenttisilta näyttävät lavasteet tekevät siitä komean toimintaelokuvan, joka samalla kärsii heikosta käsikirjoituksesta sekä erimaalaisten näyttelijöiden jäykästä työskentelystä. Pääosaa esittänyt Steve Reeves sai kuvausten aikana olkapäävamman, joka haittasi hänen myöhempää uraansa.


text: Elokuva oli suuri menestys Italiassa, ja se on edelleen tunnetuin Bulwer-Lyttonin teoksen filmatisoinneista. Se poiki myös useita jäljitelmiä, joista tunnetuin on Herculaneumin tuhosta kertova Gianfranco Parolinin "Anno 79 – La distruzione di Ercolano" vuodelta 1962.


text: "Video-oppaassa" vuodelta 1994 Sam Inkinen kutsuu elokuvaa perinteiseksi suuren budjetin seikkailuelokuvaksi ja antaa sille kaksi tähteä viidestä, mikä vastaa sanallista arviota ”keskinkertainen”.


text: "Pompeijin viimeiset päivät" on saatavilla hyvätasoisena italialaisena ja saksalaisena DVD-julkaisuna, joka sisältää myös englanninkielisen ääniraidan. Sen kylkiäisenä on vuonna 1913 tehty samanniminen elokuva. Amerikkalainen julkaisu on kuvanlaadultaan heikko.


title: Vijender Singh

text: Vijender Singh Beniwal (myös muodossa Vijender Singh tai Vijender Beniwal s. 29. lokakuuta 1985 Kaluwas, Intia) on intialainen nyrkkeilijä. Hän osallistui vuoden 2008 olympialaisissa nyrkkeilyyn keskisarjan (alle 75 kg) osallistujana ja saavutti noista kisoista pronssia. Vuonna 2009 hän voitti maailmanmestaruuskisoissa pronssia keskisarjassa. Lisäksi Singh on saavuttanut Aasian kisoista keskisarjan kultaa (vuonna 2010) ja pronssia (vuonna 2006). Kansainyhteisön kisoissa hän on ollut mitaleilla kolme kertaa.


title: Mary Kom

text: Mangte Chungneijang Mary Kom (s. 1. maaliskuuta 1983 Kangathei, Manipur, Intia), tunnetaan nimellä MC Mary Kom tai pelkästään Mary Kom, on intialainen nyrkkeilijä. Hän on omassa kilpailuluokassaan (kärpässarja) yksi kaikkien aikojen menestyneimmistä naisnyrkkeilijöistä. Olympiakisoista hän on saavuttanut pronssia Lontoosta vuonna 2012. Tämän lisäksi Kom on voittanut viisi maailmanmestaruutta ja yhden MM-hopean. Lisäksi hän on voittanut Aasian kisoista pronssia vuonna 2010.


title: Mario Bonnard

text: Mario Giuseppe Maria Bonnard (24. joulukuuta 1889 Rooma – 22. maaliskuuta 1965 Rooma) oli italialainen elokuvanäyttelijä, käsikirjoittaja ja ohjaaja.


title: Mario Bonnard

text: Mario Bonnard aloitti uransa näyttelijänä Ambrosio Filmillä vuonna 1911. Hänen tunnetuin roolinsa oli elokuvassa "Ma l’amor mio non muore!" (”Mutta rakkauteni ei kuole!”, 1913), joka teki hänestä yhden italialaisen mykkäelokuvan suurimmista tähdistä. Vuodesta 1917 lähtien Bonnard toimi myös ohjaajana työskennellen välillä Ranskassa ja Saksassa. Hänen ensimmäisiä äänielokuviaan oli "Varastettu ääni" ("Tre uomini in frak", 1932), joka tunnetaan De Filippon veljesten ja Assia Norisin elokuvadebyyttinä.


title: Mario Bonnard

text: Bonnardin myöhempiä ohjaustöitä olivat kaksi suosittua melodraamaa, Cesare Zavattinin ja Federico Fellinin käsikirjoittama "Avanti c’è posto" (1942) sekä "Campo de’ Fiori" (1943), joka oli Anna Magnanin ensimmäisiä merkittäviä elokuvia. Ohjaajan viimeisiin teoksiin kuuluva peplumelokuva "Pompeijin viimeiset päivät" muistetaan lähinnä siitä, että sen viimeisteli nuori Sergio Leone.


title: Gagan Narang

text: Gagan Narang (s. 6. toukokuuta 1983 Chennai, Intia) on intialainen urheiluampuja. Hän on edustanut Intiaa kesäolympialaisissa kolme kertaa, vuosina 2004, 2008 ja 2012. Vuoden 2012 olympiakisoissa Narang saavutti pronssia 10 metrin ilmakivääriammunnassa.


title: Vijay Kumar

text: Vijay Kumar (s. 19. elokuuta 1985 Barsar, Intia) on intialainen urheiluampuja. Hän on voittanut olympiahopeaa Lontoon olympialaisista vuonna 2012, lajinaan 25 metrin olympiapistooli. Lisäksi hän on voittanut Aasian kisoista kaksi pronssia, vuosina 2006 ja 2010.


title: Matkustaja

text: Matkustaja on kulkuneuvon kyydissä oleva henkilö, joka osallistuu vain vähän tai ei lainkaan kulkuneuvon töihin.


title: Matkustaja

text: Matkustajia voidaan kuljettaa esimerkiksi linja-autoilla, matkustajajunilla, liikennelentokoneilla, laivoilla ja lautoilla. Myös henkilöautoissa on tavallisesti matkustajapaikkoja.


title: Matkustaja

text: Kulkuneuvon miehistön jäseniä ei yleensä lueta matkustajiksi.


title: Tarcisius Resto Phanrang

text: Tarcisius Resto Phanrang (16. lokakuuta 1929 Tyrna – 5. toukokuuta 1999) oli intialainen roomalaiskatolinen arkkipiispa. Hänet vihittiin salesiaanien papiksi 26. kesäkuuta 1960 ja nimitettiin Shillong-Gauhatin (myöhemmin Shillongin) vihkipiispaksi sekä Corniculanan titulaaripiispaksi 11. kesäkuuta 1990. Piispaksi vihkiminen seurasi 23. syyskuuta. Pääkonsekraattorina toimi Hubert D'Rosario, jota avustivat Joseph Mittathany ja Robert Kerketta.


title: Tarcisius Resto Phanrang

text: Resto Phanrang sai 2. elokuuta 1995 nimityksen Shillongin arkkipiispaksi, jona hän toimi, kunnes kuoli 69-vuotiaana virassa.


title: Jose Mukala

text: Jose Mukala (s. 18. elokuuta 1948 Kaveekunnu) on intialainen roomalaiskatolinen piispa. Hänet vihittiin papiksi 10. huhtikuuta 1978 ja nimitettiin Kohiman hiippakunnan johtoon 24. lokakuuta 1997. Piispaksi vihkiminen seurasi 15. maaliskuuta 1998. Pääkonsekraattorina toimi Joseph Mittathany, jota avustivat Thomas Menamparampil ja Tarcisius Resto Phanrang.


title: Jose Mukala

text: Mukala erosi tehtävistään Kohiman piispana 30. lokakuuta 2009.


title: Chinnain Thirugnanadurai

text: Chinnain Thirugnanadurai (s. 1. toukokuuta 1974 on intialainen entinen pikajuoksija. Hän on voittanut Keski-Aasian kisoissa 4x400 metrin viestijuoksussa pronssia.


title: Chinnain Thirugnanadurai

text: Thirugnanadurai juoksi 100 metrin ennätyksensä 10.40 sekuntia 14. syyskuuta 1999 Lucknow:ssa.


title: Alan Basil de Lastic

text: Alan Basil de Lastic (24. syyskuuta 1929 Myanmar – 20. kesäkuuta 2000) oli intialainen roomalaiskatolinen arkkipiispa. Hänet vihittiin papiksi Calcuttan arkkihiippakuntaan 21. joulukuuta 1958 ja nimitettiin sen vihkipiispaksi sekä Cissan titulaaripiispaksi 9. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.


title: Alan Basil de Lastic

text: De Lastic lähti Rangoonista toisen maailmansodan aikana. Hän teki yhteistyötä Äiti Teresan kanssa. Hän oli perustamassa ihmisoikeusjärjestöä United Christians Forum for Human Rights ja toimi sen puheenjohtajana.


title: Alan Basil de Lastic

text: De Lastic sai 2. heinäkuuta 1984 nimityksen Lucknowin piispaksi ja 19. marraskuuta 1990 Delhin arkkipiispaksi. Hän kuoli 70-vuotiaana virassa.


title: Stephie D’Souza

text: Stephie D’Souza (26. joulukuuta 1936 – 11. syyskuuta 1998) oli intialainen pikajuoksija ja maahockeypelaaja.


title: Stephie D’Souza

text: D’Souza juoksi Intian joukkueessa 4x100 metrin viesteissä Aasian kisoissa 1954, jossa joukkue voitti kultaa, ja Aasian kisoissa 1958, jossa se sijoittui pronssille. Hän voitti jälkimmäisissä kisoissa lisäksi hopeaa 200 metrin juoksussa ja teki semifinaalissa myös Aasian-ennätyksen. 100 metrillä hän sijoittui neljänneksi. Uransa aikana hänellä oli hallussaan Intian ennätys 100, 200, 400 ja 800 metrin matkoilla.


title: Stephie D’Souza

text: D’Souza karsiutui Tokion olympialaisissa 1964 400 metrin alkuerissä oltuaan erässään kuudes ajalla 58,0. Kansainyhteisön kisoissa 1958 hän osallistui 100 ja 220 jaardin juoksuihin.


title: Stephie D’Souza

text: D’Souza edusti Intiaa naisten ensimmäisessä maahockeyn maajoukkueturnauksessa Lontoossa 1953 ja toimi joukkueen kapteenina 1961.


title: Stephie D’Souza

text: D’Souza sai ensimmäisenä naisena Intian hallituksen myöntämän Arjuna-palkinnon. Hän kuoli Jamshedpurissa 61-vuotiaana.


title: Tupavuoren kalliomaalaus

text: Tupavuoren kalliomaalaus sijaitsee Kouvolassa, entisessä Jaalassa, Vuohijärven Hevossaaressa Kymenlaaksossa. Kalliomaalaus on haalistunut, mutta siitä erottuu vielä eläin ja ihminen. Maalauksen löysi Timo Miettinen vuonna 1975.


title: Tupavuoren kalliomaalaus

text: Maalaus sijaitsee Vuohijärven luoteisosassa rannan lähellä olevassa Hevossaaressa, joka on noin 3 kilometriä pitkä. Maalaus on saaren lounaisrannassa Pyssysaarta vastapäätä Tupavuoren lähellä olevassa pystykalliossa noin 3−3,5 metrin korkeudella vedenpinnasta. Kallio aukeaa länsilounaaseen ja putoaa suoraan veteen.


title: Tupavuoren kalliomaalaus

text: Maalaus on aiemmin maalattu lähempänä vedenpintaa, ellei suoraan vedestä käsin veneessä tai järven jäällä seisten. Kivikaudella järven pinta on ollut selvästi korkeammalla, kuten voidaan huomata myös Kapasaaren kalliomaalauksesta.


title: Tupavuoren kalliomaalaus

text: Kalliopinta on hioutunut jääkaudella kaarille ja tarjoaa hyvän maalauspinnan. Maalauskentästä erottuu paikoin enää oranssin väristä punaväriä (kuin keltaokraa). Aikaisemmat kuviot ovat haalistuneet pois. Kaksi kuviota kuitenkin erottuu alueen keskellä: eläin ja ihmishahmoin sivuprofiili. Eläin, joka katsoo vasemmalle, on yleisesti tulkittu hirveksi, mutta myös peuraa on ehdotettu. Eläimen pituus on 17 senttimetriä. Pekka Kivikäs ehdottaa vielä heikosti näkyvää vinoristiä hirvieläimen lantion päälle.


title: Tupavuoren kalliomaalaus

text: Ihmisen pituus on 23 senttimetriä. Sillä on polvi hieman koukussa ja vartalo etukenossa. Käsivarsi on ojennettuna eteenpäin ja käsi osoittaa ylöspäin pään korkeudelle. Eläimen lapakorkeus ylettyy ihmishahmoa hartioiden korkeudelle.


title: Tupavuoren kalliomaalaus

text: Muitakin kuviopareja, joissa ihminen seisoo hirven tai peuran takana hyvin lähellä, tunnetaan Suomen lisäksi Ruotsista ja Venäjältä. Tällaisia kalliomaalauskohteita ovat esimerkiksi Salmenvuoren kalliomaalaus, Kotojärven Haukkavuoren kalliomaalaus, Jyrkkävuoren kalliomaalaus, Vierunvuoren kalliomaalaus, Saraakallion kalliomaalaukset, "Åbosjönin kalliomaalaus", "Skärvångenin" kalliomaalaus, Nämforsenin kalliopiirrosalue ja "Tom-joen" kalliopiirrosalue Venäjällä.


title: Tupavuoren kalliomaalaus

text: Eräät ovat huomanneet kallion muodossa ja lohkeamissa antropomorfisia piirteitä. Kalliossa muutaman metrin korkeudella katsovat suuret kasvot veneilijöitä.


title: Gayathri Govindaraj

text: Gayathri Govindaraj (s. 27. huhtikuuta 1991, Chennai, Tamil Nadu, Intia) on intialainen pikajuoksija, joka kilpailee 100 metrin aitajuoksussa ja kolmiloikassa. Hän tukee voittoa tavoittelematonta Olympic Gold Quest -järjestöä, jonka tarkoitus on tukea intialaisia urheilijoita.


title: Yogeshwar Dutt

text: Yogeshwar Dutt (s. 2. marraskuuta 1982 Bhainswal Kalan, Intia) on intialainen vapaapainija. Hän on saavuttanut olympiapronssia vapaapainin 60 kg:n sarjassa vuonna 2012. Lisäksi hän on saanut Aasian kisoista kultaa vuonna 2014 ja pronssia 2006, voittanut vapaapainissa Aasian mestaruuden vuosina 2008 ja 2012, Kansainyhteisön kisoissa kultaa 2010 ja 2014 sekä mitaleja vapaapainissa ja kreikkalais-roomalaisessa painissa Kansainyhteisön mestaruuskilpailuissa. Hän voitti kadettien maailmanmestaruuden 42-kiloisissa 1999 ja junioreiden Aasian-mestaruuden 54 kg.n sarjassa 2002.


title: Alphonsus Flavian D’Souza

text: Alphonsus Flavian D’Souza (4. heinäkuuta 1939 Mangalore – 30. huhtikuuta 2016) oli intialainen roomalaiskatolinen piispa. Hän liittyi jesuiittoihin 20. kesäkuuta 1957 ja sai pappisvihkimyksensä 13. heinäkuuta 1971. Hänet nimitettiin Raiganjin hiippakunnan johtoon 26. tammikuuta 1987, ja piispaksi vihkiminen seurasi 17. toukokuuta. Pääkonsekraattorina toim Linus Nirmal Gomes, jota avustivat Eric Benjamin ja Alan Basil de Lastic.


title: Peter Celestine Elampassery

text: Peter Celestine Elampassery (28. kesäkuuta 1938 Muttuchira – 27. toukokuuta 2015) oli intialainen roomalaiskatolinen piispa. Hänet vihittiin kapusiinien papiksi 3. lokakuuta 1966 ja nimitettiin Jammu-Srinagarin hiippakunnan johtoon 3. huhtikuuta 1998. Piispaksi vihkiminen seurasi 6. syyskuuta. Pääkonsekraattorina toimi Alan Basil de Lastic, jota avustivat Symphorian Thomas Keeprath ja Hippolytus Anthony Kunnunkal.


title: Avain (elokuva)

text: Avain ("The Key") on Carol Reedin ohjaama elokuva vuodelta 1958. Elokuva perustuu Jan de Hartogin romaaniin "Stella". Tapahtuman sijoittuvat toisen maailmansodan aikaan.


title: Avain (elokuva)

text: Amerikkalaisen kapteenin David Rossin tehtävänä on pelastaa liittoutuneiden aluksia. Hänen ystävänsä antaa hänelle avaimen, joka käy sveitsiläisen Stellan oveen. Kun avaimen haltija kuolee, sen käyttöoikeus siirtyy uudelle.


title: Avain (elokuva)

text: Avain muuttuu elämän symboliksi, joka voi johtaa pelastukseen tai tuhoon. Sophia Lorenin hahmo Stella pitää elokuvassa yllä jännitettä.


title: Avain (elokuva)

text: Trevor Howard sai roolistaan parhaan brittiläisen näyttelijän Bafta-palkinnon.


title: Digitaalinen jäämistö

text: Digitaalinen jäämistö (myös digitaalinen perintö, sähköinen jäämistö) tarkoittaa kuolleen henkilön jälkeensä jättämää digitaalista tietoaineistoa. Verrattuna fyysiseen jäämistöön digitaalinen jäämistö on luonteeltaan dynaamisempaa. Siihen voi kuulua esimerkiksi salasanoja, tiedostoja tai mitä tahansa muuta, mihin on pääsy vain digitaalisessa muodossa.


title: Digitaalinen jäämistö

text: Nykyaikana yhä suurempi osa elämästä, mukaan lukien pankkitilit, kirjoitukset, valokuvat ja sosiaalinen kanssakäyminen, on siirtynyt aineettomaan, digitaaliseen muotoon. Nämä tiedot sijaitsevat usein medioissa, joita ei omista digitaalisen tiedon omistaja vaan palveluntarjoajat kuten esimerkiksi Google tai Facebook.


title: Soutaa huopaa

text: "Soutaa huopaa" on Elokuun debyyttisingle heidän Hääväki saapuu-debyyttialbumilta. Kappaleen ovat sanoittaneet Jonas Karlsson, Antti Hakala ja Jon Korhonen, ja sen julkaisi EMI Music Finland 20. tammikuuta 2012 digitaalisesti ladattavana. Kappale on ollut todella menestyksekäs, sillä sen myyntitilastot ylittivät noin puolessa vuodessa kultarajan. Kappaleelle on tehty myös musiikkivideo, joka julkaistiin YouTubessa päivää ennen singlen julkaisua.


title: Henri Itävalo

text:
Henri Itävalo (s. 25. syyskuuta 1992 Kankaanpää) on suomalainen pesäpalloilija, joka edustaa Superpesiksessä pelaavia Seinäjoen JymyJusseja. Ulkopelipaikaltaan Itävalo on lukkari.
Itävalo siirtyi JymyJusseihin kaudeksi 2017.


title: Henri Itävalo

text: Kauden 2013 alussa Itävalo pelasi kolmen ottelun ajan lainalla Alajärven Ankkureissa.


title: Dempo Sports Club

text: Dempo Sports Club on intialainen jalkapalloseura Margaosta, Goalta. Seura on perustettu vuonna 1968 kaivosyhtiö Dempo Mining Corporation Limitedin alaisuudessa. Intian jalkapallomestaruuden (National Football Leaguen ja myöhemmin I-Leaguen) Dempo S.C. on voittanut viisi kertaa, viimeksi kauden 2011-12 päätteeksi.


title: Dempo Sports Club

text: Bandodkar Trophy: 1976, 1978, 1982, 1983, 1984, 1986, 1990, 1991


title: Dempo Sports Club

text: Goa League: 1971-72, 1973-74, 1978-79, 1979-80, 1980-81, 1983-84, 1986-87, 1987-88, 1993-94, 2005-06, 2007-08, 2009-10, 2010-11


title: Dempo Sports Club

text: Stafford Cup: 1975, 1979, 1986


title: Dempo Sports Club

text: Bordoloi Trophy : 1982


title: Dempo Sports Club

text: Rovers Cup: 1975, 1978, 1979, 1990


title: Dempo Sports Club

text: Nizam Gold Cup: 1978


title: Dempo Sports Club

text: Scissors Cup: 1991, 1994, 1997


title: Dempo Sports Club

text: Pomis International Cup: 1991


title: Dempo Sports Club

text: NFL/I-League: 2004-05, 2006-07, 2007-08, 2009-10, 2011-12


title: Dempo Sports Club

text: Durand Cup: 2006


title: Dempo Sports Club

text: Federation Cup: 2004


title: Dempo Sports Club

text: AIFF Super Cup: 2007-08, 2010-11


title: Niilo Piiponniemi

text: Niilo Piiponniemi (s. 11. heinäkuuta 1991 Haapajärvi) on suomalainen pesäpalloilija, joka edustaa Superpesiksessä pelaavaa Sotkamon Jymyä. Ulkopelipaikaltaan Piiponniemi on koppari, ja hänen sisäpeliroolinsa on vaihtaja tai etenijä.


title: Niilo Piiponniemi

text: Alkukaudesta 2013 Piiponniemi pelasi 20 ottelun ajan lainalla Alajärven Ankkureissa, mutta palasi loppukaudeksi takaisin Sotkamon Jymyn riveihin. Piiponniemi on voittanut pesäpallon Suomenmestaruuden neljä kertaa (2012, 2013, 2014 ja 2015).


title: Tapettikoi

text: Tapettikoi ("Trichophaga tapetzella") on levinneisyydeltään kosmopoliitti perhoslaji. Suomen lajiston uhanalaisarvioinnissa 2010 se on luokiteltu alueellisesti hävinneeksi (RE).


title: Tapettikoi

text: Tapettikoin kanssa varsin samannäköinen laji on kapakoi ("Trichophaga scandinaviella") ja lajien luotettava erottaminen saattaa vaatia yksilön genitaalien tutkimista. Perhosen etusiivet ovat jyrkästi kaksiväriset. Siiven tyviosa, noin kolmannes siiven pituudesta, on tumman harmaanruskea ja joskus hieman sinisävyinen. Siiven kärkiosa on kermanvalkoinen ja siinä erottuu himmeinä harmahtavia täpliä. Aivan siiven kärjessä on tiivis ryhmä mustia täpliä. Takasiivet ovat tasaisen harmaanruskeat. Ruumiin karvoitus on tummanharmaata, mutta päälaen karvat ovat valkeat. Siipiväli 15–22 mm.


title: Tapettikoi

text: Tapettikoi on levinneisyydeltään kosmopoliitti, ja sitä tavataan pohjoisen pallonpuoliskon lauhkealla vyöhykkeellä. Etelämpänä Euroopassa perhoset ovat lennossa toukokuulta elokuulle, Pohjois-Euroopassa lentoaika lienee lyhyempi.


title: Tapettikoi

text: Perhoset lentävät öisin ja tulevat valolle. Toukkien luontaista elinympäristöä lienevät nisäkkäiden ja lintujen pesät, missä ne elävät karvoista tai muusta sopivasta materiaalista sekä erittämästään seitistä rakentamassaan putkessa. Pohjoismaissa laji on tiukasti ihmisen seuralainen ja selviytyy ainoastaan sisätiloissa.


title: Tapettikoi

text: Laji on luokiteltu alueellisesti hävinneeksi sekä Suomesta että Ruotsista. Myös muualla Euroopassa tapettikoi on harvinaistunut huomattavasti.


title: Tapettikoi

text: Toukka käyttää ravinnokseen kuollutta eläinperäistä ainesta, kuten karvoja, höyheniä ja turkiksia.


title: Chang Myon

text: Chang Myon (장면 張勉, 28. elokuuta 1899 – 4. kesäkuuta 1966) oli eteläkorealainen poliitikko, opettaja ja diplomaatti. Hän oli maan toinen pääministeri vuosina 1950–1952 ja myöhemmin myös maan seitsemäs pääministeri 1960–1961. Hän oli myös Etelä-Korean neljäs varapresidentti vuosina 1956–1960. Hänen lempinimensä oli Unkseok, Yhdysvalloissa hänet tunnettiin nimellä "John Myon Chang".


title: HK Slavija Ljubljana

text: Hokejski Klub Slavija Ljubljana on slovenialainen jääkiekkojoukkue maan pääkaupungista Ljubljanasta. Joukkue on perustettu vuonna 1964 ja pelaa Inter-National-Leaguessa, johon se liittyy kaudeksi 2013-2014.


title: Kim Seong-su

text: Kim Seong-su(김성수 金性洙, 11. lokakuuta 1891 - 18. helmikuuta 1955) oli eteläkorealainen poliitikko ja maan itsenäistymistä ajanut aktivisti., Hän perusti maassa ilmestyvän Dong-A Ilbo (동아일보 東亞日報) -nimisen sanomalehden. Vuosina 1951–1952 hän toimi Etelä-Korean varapresidenttinä. Hänen lempinimensä oli Incheon.


title: Fatorda Stadium

text: Fatorda Stadium (kokonaisuudessaan Fatorda Pandit Jawarharlal Nehru Stadium) on jalkapallostadion Margaossa, Intiassa. Alun perin se perustettiin vain jalkapallon tarpeisiin, mutta sittemmin stadionilla on pelattu myös krikettiä. Fatorda Stadiumilla pelaa tällä hetkellä neljä Intian pääsarjaseuraa: "Churchill Brothers Sports Club", "Salgaocar SC", "Dempo Sports Club" ja "Sporting Clube de Goa".


title: HK Triglav Kranj

text: Hokejski Klub Triglav Kranj on slovenialainen jääkiekkojoukkue Kranjn kaupungista. Joukkue on perustettu vuonna 1968 ja pelaa Inter-National-Leaguessa.


title: Raincoat

text: Raincoat on vuonna 2004 ilmestynyt intialainen hindinkielinen draamaelokuva, jonka on ohjannut Rituparno Ghosh ja päärooleja näyttelevät Ajay Devgan ja Aishwarya Rai. Elokuva perustuu O. Henryn novelliin ”The Gift of the Magi”. Se kertoo kahdesta eroon joutuneesta rakastavaisesta, jotka tapaavat vuosien jälkeen ja saavat tietää totuuden toistensa elämästä.


title: Raincoat

text: "Raincoat" voitti parhaan hindinkielisen elokuvan National Film Awards -palkinnon ja oli ehdolla parhaan elokuvan Crystal Globe -palkinnon saajaksi Karlovy Varyn elokuvajuhlilla. Rai voitti parhaan naispääosan Zee Cine Awards -kriitikkopalkinnon ja oli ehdolla parhaan naispääosan Filmfare Awards -palkinnon saajaksi.


title: Nyt bailataan

text: Nyt bailataan ("Can't Hardly Wait") on Deborah Kaplanin ja Harry Elfontin ohjaama yhdysvaltalainen komediaelokuva vuodelta 1998.


title: Adrian Belew

text: Adrian Belew (s. 23. joulukuuta 1949) on yhdysvaltalainen kitaristi, laulaja ja rumpali. Hän on ollut King Crimsonin laulaja ja toinen kitaristi vuodesta 1981 lähtien. Tätä ennen hän toimi Talking Headsin konserttikitaristina ja soitti esimerkiksi Frank Zappan albumilla "Sheik Yerbouti" (1979). Belew on julkaissut myös 15 sooloalbumia.


title: Adrian Belew

text: Belew on tunnettu runsaista kokeiluistaan erilaisten ääniefektien kanssa, kitarasyntetisaattorin käytöstä ja erilaisia eläimiä ja koneita jäljittelevistä kitarahälyäänistään.


title: Yokosuka

text: Yokosuka () on kaupunki Kanagawan prefektuurissa Kantōn alueella Japanissa. Se sijaitsee prefektuurin kaakkoisosassa Miuran niemimaalla Tokionlahden ja Sagaminlahden välissä Tyynenmeren rannalla. Kaupungissa on 409 340 asukasta (vuonna 2014) ja sen pinta-ala on 100,71 neliökilometriä.


title: La dolce vita (kappale)

text: La dolce vita on Anneli Saariston esittämä musiikkikappale, joka edusti Suomea Eurovision vuoden 1989 laulukilpailussa Sveitsin Lausannessa. Sen sävelsi Matti Puurtinen ja sanoitti Turkka Mali. Saariston taustalaulajina esiintyivät Anita Pajunen ja Jokke Seppälä ja espanjalaistyylisiä flamenco-kitaroita soittivat Antero Jakoila ja Bert Karlsson. Ossi Runne oli Suomen kapellimestarina 22:sen ja viimeisen kerran.


title: La dolce vita (kappale)

text: Laulu saavutti 76 pisteellään seitsemännen sijan, mitä pidetään kaikkien aikojen parhaana suomenkielisen euroviisun sijoituksena kilpailijamaiden määrään suhteutettuna.


title: La dolce vita (kappale)

text: Vuoden 2000 karsintojen aikaan Yleisradion järjestämässä Kaikkien aikojen euroviisu -äänestyksessä ”La dolce vita” vei voiton.


title: Dolce vita

text: Dolce vita voi tarkoittaa:


title: Kekokoi

text: Kekokoi ("Myrmecozela ochraceella") on aitokoihin lukeutuva pieni perhoslaji. Se on elintavoiltaan myrmekofiili eli sidoksissa muurahaisiin.


title: Kekokoi

text: Kekokoi on 13–17 mm siipivälillään pieni perhoslaji. Etusiivet ovat vain heikosti kiiltävät ja yksiväriset sävyn vaihdellessa okrankeltaisesta ruosteenruskeaan. Myös takasiivet ovat aavistuksen kiiltävät, mutta harmaat tai harmaanruskeat ja niiden reunaripset ovat kellanruskeita. Tuntosarvet ovat pituudeltaan noin kaksi kolmasosaa etusiiven pituudesta.


title: Kekokoi

text: Lajin levinneisyysalue ulottuu Skotlannista Keski-Euroopan poikki Baltiaan ja Pohjoismaihin sekä idässä Venäjälle saakka. Levinneisyyteen liittyy kuitenkin laajoja aukkoja, joista perhosia ei ole tavattu. Suomessa lajia on tavattu Ahvenanmaalta ja etelärannikolta pitkälle Lappiin, mutta havaintoja on vain hajanaisesti ja ne puuttuvat kokonaan laajoilta alueilta. Perhoset lentävät kesä-heinäkuussa.


title: Kekokoi

text: Kekokoi on piilotteleva laji, jonka elintavoista ei tiedetä kovinkaan paljoa. Se elää sekä toukkana että aikuisena muurahaiskekojen sisällä, pääasiassa suoympäristöissä. Isäntämuurahaisiksi on ilmoitettu ainakin tupsukekomuurahainen ("Formica aquilonia"), pohjankekomuurahainen ("Formica lugubris") sekä kekomuurahainen ("Formica rufa"). Perhoset ovat aktiivisia öisin, mutta niitä tavataan lennosta harvoin ja silloinkin yksitellen. Voi olla etteivät perhoset lennä kuin etsiessään parittelukumppania. Tehokkain tapa löytää laji on töniä muurahaiskekoja, jolloin perhosia nousee pesän pinnalle yhdessä muurahaisten kanssa.


title: Kekokoi

text: Toukka on aktiivinen koko talven syöden pesästä löytyvää, hajoavaa orgaanista materiaalia.


title: Kekokoi

text: Suomen lajiston uhanalaisarvioinnissa 2010 kekokoi luokiteltiin silmälläpidettäväksi (NT).


title: Kekokoi

text: Toukka syö muurahaiskeosta löytyvää kuollutta orgaanista ainesta.


title: Koreanpoppeli

text: Koreanpoppeli ("Populus koreana") on "Populus"-sukuun kuuluva laji.


title: Koreanpoppeli

text: Latvuksesta oksat kasvavat niin, että latvus muodostuu pyöreäksi. Lehdissä tuntomerkkinä on valkea alapinta.


title: Koreanpoppeli

text: Koreanpoppelin luntainen elinalue on pohjoisessa Itä-Aasiassa.


title: Koreanpoppeli

text: Koreanpoppeli viihtyy auringossa tai puolivarjossa ja menestyy kasvillisuusvyöhykkeillä I-(II).


title: BK Havlíčkův Brod

text: BK Havlíčkův Brod on tšekkiläinen jääkiekkoseura Havlíčkův Brodin kaupungista. Seura on perustettu vuonna 1928 ja se pelaa Tšekin toiseksi korkeimmalla sarjatasolla 1. Národní Hokejová Ligassa.


title: Sathi Geetha

text: Sathi Geetha (s. 5. heinäkuuta 1983) on intialainen pikajuoksija, joka on erikoistunut 400 metrin matkoihin.


title: Sathi Geetha

text: Geetha sijoittui vuoden 2004 kesäolympialaisissa seitsemänneksi 4x400 metrin viestijuoksukilpailussa. Hänen joukkuetovereitaan kilpailussa olivat Kalayathumkuzhi Matthews Beenamol, Chitra Soman ja Rajwinder Kaur. Geetha sijoittui hopealle vuoden 2005 Aasian mestaruuskilpailuissa. Hän teki myös oman ennätyksensä 51,75 sekuntia.


title: Hevosmuurahaiskoi

text: Hevosmuurahaiskoi ("Niditinea truncicolella") on pieni ja huonosti tunnettu, myrmekofiilinen eli muurahaisten seurassa elävä perhoslaji.


title: Hevosmuurahaiskoi

text: Hevosmuurahaiskoin etusiivet ovat tumman harmaanruskeat ja siipisuomut ovat melko suuria. Aivan siiven kärjessä saattaa joillakin yksilöillä olla muutamia valkoisia täpliä. Takasiivet ovat yksivärisen harmaanruskeat. Päälaella on oranssinruskea tupsu ja huulirihmat ovat kellertävät, niiden kärkijaokkeissa on tummia poikkivöitä ja toisen jaokkeen ulkosyrjässä on neljä okaa. Siipiväli on 9–13 mm.


title: Hevosmuurahaiskoi

text: Lajia on tavattu Suomesta, Ruotsista, Norjasta, Venäjältä, Virosta, Liettuasta, Saksasta, Tšekistä, Slovakiasta, Sveitsistä, Italiasta ja Espanjasta. Suomessa koista on hajanaisesti havaintoja ympäri maata, mutta vain harvakseltaan ja ne painottuvat länteen ja pohjoiseen. Perhoset lentävät kesä-heinäkuussa.


title: Hevosmuurahaiskoi

text: Hevosmuurahaiskoi on täysin sidoksissa hevosmuurahaiseen ("Camponotus herculeanus"). Perhoset ja niiden toukat elävät muurahaisten pesissä eikä niitä tavata lennosta käytännössä koskaan. Joskus pesää häirittäessä ne voivat kuitenkin poistua sieltä ja liikkua kävellen pesäaukon ympäristössä. Lajin elintavat ovat muutoin jokseenkin tuntemattomat.


title: Hevosmuurahaiskoi

text: Suomen lajiston uhanalaisarvioinnissa vuonna 2010 hevosmuurahaiskoi todettiin silmälläpidettäväksi lajiksi. Sama luokitus sillä on myös Ruotsissa.


title: Hevosmuurahaiskoi

text: Toukan arvellaan syövän muurahaispesissä hajoavaa eloperäistä ainesta.


title: Lännenkeltabulbuli

text: Lännenkeltabulbuli ("Calyptocichla serinus") on bulbulien heimoon kuuluva varpuslintu.


title: Lännenkeltabulbuli

text: Lännenkeltabulbulia tavataan Afrikan länsi- ja keskiosissa. Sen on kuvattu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: Wilfred Hildreth

text: Wilfred Hildreth (1896–1979) oli intialainen pikajuoksija. Hän kilpaili miesten 100 ja 200 metrin matkoilla vuoden 1924 kesäolympialaisissa.


title: Suomi 1930-luvulla

text: Suomi 1930-luvulla oli noin kolmen ja puolen miljoonan asukkaan maatalousyhteiskunta. Vuosikymmentä leimasivat jyrkät vastakohtaisuudet ja poliittiset ääri-ilmiöt. 1930-luvun alku oli talouslaman ja puutteen aikaa, vuosikymmenen loppupuolisko puolestaan talouskasvun aikaa. Suomen 1930-luku päättyi katastrofiin Neuvostoliiton hyökättyä maahan marraskuussa 1939. Talvisodan seurauksena Suomi menetti koko kaakkoisosansa.


title: Suomi 1930-luvulla

text: 1930-luvun alkaessa Suomi oli ollut itsenäinen valtio vasta kaksitoista vuotta. Elettiin niin sanottua ensimmäisen tasavallan aikaa. Suomen sisällissodasta tuli kuluneeksi niin ikään vasta kaksitoista vuotta. 1930-luvulla Suomen tasavallan presidentillä oli laajat valtaoikeudet. Vuosikymmenen aikana tehtävässä istui kolme henkilöä:Äänioikeusikäraja oli 24 vuotta vuosina 1906–1944. Äänestämään pääsi, mikäli oli täyttänyt 24 vuotta ennen vaalivuoden alkua. Äänestysaktiivisuus 1930-luvun eduskuntavaaleissa oli matala, 62–67 %.


title: Suomi 1930-luvulla

text: Eduskuntavaaleja Suomessa järjestettiin 1930-luvulla neljä kertaa:Suurimpia puolueita olivat SDP ja Maalaisliitto. Äärivasemmiston puolueet oli kielletty.


title: Suomi 1930-luvulla

text: Kunnallisvaaleja Suomessa järjestettiin 1930-luvulla kolme kappaletta:Kunnallisvaaleissa äänestysaktiivisuus oli vielä alempi kuin eduskuntavaaleissa: äänestämässä kävi alle puolet äänioikeutetuista. Toisen maailmansodan takia vuonna 1936 valittujen valtuutettujen toimikausi venähti yhdeksään vuoteen.


title: Suomi 1930-luvulla

text: Kommunisminvastaiseen toimintaan erikoistunut Lapuan liike vaikutti Suomessa 1930-luvun alussa. Radikalisoitumisensa myötä se menetti maltillisia kannattajiaan ja Mäntsälän kapinan jälkeen liike lopetettiin. Sen toimintaa jatkoi Isänmaallinen kansanliike (IKL).


title: Suomi 1930-luvulla

text: Suomen väkilukua tilastoitiin 1930-luvulla sekä kirkonkirjojen ja väestörekisterin että henkikirjojen mukaan. Vuosikymmenen aikana väkiluku kasvoi maltillisesti ja oli toisen maailmansodan alla noin 3,6 miljoonaa. Suomalaiset asuivat laajemalla alueella kuin toisen maailmansodan jälkeen ja väestö jakautui tasaisemmin ympäri maata. Uudenmaan osuus väkiluvusta oli noin seitsemäsosa. Lääneistä runsasväkisin oli Viipurin lääni, jossa asui kuudesosa kansasta vuonna 1940. Pohjois-Suomen osuus maan väestöstä oli nousussa. Helsinki oli selvästi suurin kaupunki, kakkoskaupungin asemasta kilpailivat Tampere, Turku ja Viipuri.


title: Suomi 1930-luvulla

text: Vuonna 1932 syntyvyys laski ensi kertaa Suomen väestötilastohistorian aikana alle 20 promillen; vuonna 1938 luku kohosi jälleen yli 20:n. Kuolleisuus oli nuorehkosta väestörakenteesta huolimatta melko korkea, 12–14 promillea. Henkirikokset ja tapaturmat olivat yleisiä ja lapsenmurhia tehtiin paljon. Kokonaishedelmällisyysluku laski alle kolmen vuonna 1927 ja oli alimillaan vuonna 1933, jolloin se oli 2,27. Sen jälkeen hedelmällisyys kohosi hieman. Imeväiskuolleisuus oli korkea, noin 70 promillea syntyneistä kuoli ennen ensimmäistä ikävuottaan. Aikuisuuteen eli alle 90 % syntyneistä ja kaksi kolmasosaa saavutti puolen vuosisadan iän. Ensimmäisestä elinvuodestaan hengissä selvinneiden poikien odotettavissa oleva elinikä oli 57,5 vuotta ja tyttöjen 61,8 vuotta kaudella 1931–1935.


title: Suomi 1930-luvulla

text: Itsemurhat yleistyivät voimakkaasti 1930-luvulla. Kaudella 1921–1930 Suomessa tehtiin noin 152 itsemurhaa keskiväkiluvun miljoonaa henkeä kohden, kaudella 1931–1940 vastaava luku oli noin 195. Miesten ja kaupunkilaisten keskuudessa itsemurhat olivat huomattavasti yleisempiä kuin naisten ja maalaisväestön keskuudessa.


title: Suomi 1930-luvulla

text: Vuonna 1930 äidinkielenään suomea puhui 89,4 % väestöstä ja ruotsia 10,1 %. Puoli vuosisataa aiemmin osuudet olivat olleet 85,2 % ja 14,3 %. Kaupunkiväestöstä ruotsinkielisiä oli vuonna 1930 noin viidesosa. Lähes täysin suomenkielistä seutua olivat sitä vastoin Hämeen, Mikkelin, Kuopion ja Oulun läänien maaseutukunnat. Väestön koulutustaso oli alhainen; viisitoista vuotta täyttäneitä henkilöitä, jotka olivat suorittaneet kansakoulun jälkeisiä opintoja oli 157 000 vuonna 1930. Luku- ja kirjoitustaidottomia oli 21 900 ja ainoastaan lukutaitoisia 355 000. Sekä luku- että kirjoitustaitoisia oli noin viisi kuudesosaa yli 15-vuotiaista. Vuonna 1930 Suomen evankelis-luterilaiseen kirkkoon kuului 96,4 % väestöstä, ortodokseja oli parisen prosenttia ja siviilirekisteriin kuului 1,4 % suomalaisista.


title: Suomi 1930-luvulla

text: Suomalaiset olivat 1930-luvulla huomattavasti pienikokoisempia kuin 2010-luvulla. Vuonna 1935 asevelvollisten keskipituus palvelusajan päättyessä oli 171,3 cm ja keskipaino 67,7 kg. Viitisen prosenttia heistä oli pituudeltaan vähintään 182 cm. Nuorten naisten keskipituus oli noin 161 cm ja keskipaino noin 57 kg.


title: Suomi 1930-luvulla

text: Väkiluvut ja pinta-alat lääneittäin henkikirjojen mukaan vuosina 1930 ja 1940. Pinta-alat vuodelta 1930.


title: Suomi 1930-luvulla

text: Eräs 1930-luvun ilmiöitä oli suomalaisten siirtolaisuus demokraattisista maista - Suomen lisäksi lähinnä Yhdysvalloista ja Kanadasta - Neuvostoliittoon. Tarkkoja tilastoja muuttajien määrästä ei ole; kaikkiaan heidän määräkseen on arvioitu noin 20 000 henkeä. Siirtolaisten määränpäänä oli lähinnä Neuvostoliiton alueella sijainnut Karjala, puhuttiin "Karjalan kuumeesta". Karjalassa suomalaisilla oli verraten laaja taloudellinen ja poliittinen autonomia, heidän yhdyskuntansa oli Neuvostoliiton oloissa hyvinvoiva.


title: Suomi 1930-luvulla

text: Kun Josif Stalin aloitti terrorinsa vuonna 1933, siirtolaisten olot heikentyivät huomattavasti. Suomalaiset joutuivat etnisten puhdistusten kohteiksi ja heidän määränsä arviolta puolittui. Henkiinjääneet karkotettiin Siperian vankileireille.


title: Suomi 1930-luvulla

text: 1930-luvun maailmanlaajuinen lama vaikutti Suomeen verraten vähän. Bruttokansantuote supistui kolmena peräkkäisenä vuotena, yhteensä laskua tuli nelisen prosenttia. Kansantalouden tilinpito oli tosin puutteellista. Eräs syy vähäiseen pudotukseen oli maatalouden suuri osuus kansantaloudesta: Maanviljelijät tuottivat vaikka tuotteiden myynti ei ollutkaan varmaa. Suomen tärkein vientimaa oli Britannia, ja myös siellä lama jäi lievähköksi, jolla taas oli positiivinen vaikutus Suomeen. Työttömyys kohosi virallisesti kymmeneen prosenttiin, mutta todellinen työttömyysaste oli merkittävästi korkeampi.


title: Suomi 1930-luvulla

text: Markka devalvoitiin syksyllä 1931 ja irrotettiin kultakannasta. Teollisuustuotanto alkoi elpyä seuraavana vuonna ja lisääntyi vuosina 1933–1938 jopa viidenneksen vuodessa. Kasvu oli vientivetoista. Toisen maailmansodan kynnyksellä kasvu alkoi hidastua maailmanlaajuisesti ja sodan aikana kansainvälinen kauppa tyrehtyi lähes täysin.


title: Suomi 1930-luvulla

text: Suomen vienti koostui maailmansotien välisenä aikana pääasiassa metsätaloustuotteista. Vuonna 1938 viennin arvo oli noin 8,4 miljardia markkaa. Yli 40 % viennistä suuntautui Britanniaan. Tuonnin arvo oli noin 8,6 miljardia markkaa; tärkeimmät tuontimaat olivat Britannia, Saksa ja Ruotsi. Kauppavaihto Neuvostoliiton kanssa oli vähäistä. Suomen kauppatase oli 1930-luvulla positiivinen lukuun ottamatta vuotta 1938.


title: Suomi 1930-luvulla

text: Sekä palkat että hinnat laskivat 1930-luvun alkupuoliskolla, eli Suomessa vallitsi deflaatio. Rahan arvo nousi niin paljon, että vuoden 1934 elinkustannusindeksi oli vain 80 % vuoden 1929 indeksistä. Vuosikymmenen jälkipuoliskolla siirryttiin maltillisen inflaation aikaan, markka oli vuonna 1939 edelleen noin kymmenen prosenttia arvokkaampi kuin vuonna 1929.


title: Suomi 1930-luvulla

text: Ensimmäisen tasavallan Suomessa maaliikenne hoidettiin suurimmaksi osaksi rautateitse. Rataverkon raidepituus vuonna 1930 oli 5 014 km ja vuonna 1939 vastaavasti 5 633 km. Suomessa tehtiin vuonna 1939 noin 24,2 miljoonaa rautatiematkaa. Lisääntyvä liikenne vaati entistä suorituskykyisempiä vetureita: vuonna 1937 otettiin käyttöön ensimmäiset raskaat henkilöliikenneveturit, joita alettiin kutsua Ukko-Pekoiksi. Ristot (Tr1) tulivat liikenteeseen kolme vuotta myöhemmin. Ensimmäinen moottoriveturi otettiin käyttöön vuonna 1931, mutta varsinaisesti dieselkalustoon siirtyminen alkoi vasta 1950-luvulla.


title: Suomi 1930-luvulla

text: Myös Suomen kauppalaivasto oli 1930-luvulla vielä vahvasti höyryvoimaista. Vuonna 1939 höyrylaivoja oli 560, moottorialuksia 50, purjealuksia 70 ja purjealuksia apukonein vastaavasti 157.


title: Suomi 1930-luvulla

text: Suomen maantieverkko oli rakennettu lähinnä hevosliikenteen tarpeisiin. Uusia teitä rakennettiin 1920- ja 1930 luvuilla noin 3 700 kilometriä; vuonna 1938 Suomen tieverkon pituus oli runsaat 33 000 kilometriä. Päällystettyjä teitä koko maassa oli vuonna 1936 noin 160 kilometriä, lähinnä kaupunkiseuduilla. Teitä hoidettiin pääasiassa hevospelein, tietyökoneiden käyttö tosin kasvoi vähitellen.


title: Suomi 1930-luvulla

text: Autoilun merkitys maantieliikenteessä kasvoi. Kuljetustaloudellisesti auto ohitti hevosen 1920-luvun lopulla, linja-autot puolestaan kasvattivat merkitystään raideliikenteen kustannuksella. Kansainvälisesti vertaillen Suomen autoistuminen oli hitaanlaista, varsinkin henkilöautoja oli vähän. Vuonna 1930 Suomessa oli rekisterissä noin 23 000 henkilöautoa ja vuonna 1938 noin 25 000.


title: Suomi 1930-luvulla

text: Henkilöauto oli aikakauden suomalaisille enemmän statussymboli kuin käyttöesine. Autojen myötä kiesien ja kirkkorekien markkinat kuihtuivat – aiemmin niillä oli ollut statussymbolin asema suomalaisessa kulttuurissa.


title: Suomi 1930-luvulla

text: Vähäisistä liikennemääristä huolimatta liikennekuolemia sattui paljon: vuonna 1931 autoliikenteessä kuoli 119 ihmistä ja vuonna 1938 vastaavasti 268.


title: Suomi 1930-luvulla

text: Lentomatkailu oli vielä lapsenkengissä. Vuonna 1939 Suomen ja muiden maiden välisessä ilmaliikenteessä kuljetettiin noin 23 000 matkustajaa. Suosituin reitti oli Helsingistä Turun kautta Tukholmaan, pisin reitti kulki Helsingistä Baltian kaupunkien kautta Berliiniin. Kotimaan liikenteessä lennettiin Helsingistä Tampereen, Vaasan ja Oulun kautta Kemiin sekä Helsingistä Viipurin kautta Immolaan. Matkustajia kotimaan liikenteessä oli vuonna 1939 noin 1 800.


title: Suomi 1930-luvulla

text: Suomen ulkomaankaupasta suurin osa suuntautui Itämeren alueen ulkopuolelle. Tämän vuoksi Petsamossa sijainnut ympäri vuoden auki pysynyt Liinahamarin satama oli erityisen tärkeä. Rovaniemeltä Liinahamariin johtanut 531-kilometrinen Jäämerentie valmistui 1933. Tie oli merkittävä paitsi kaivosteollisuuden, myös matkailun kannalta. Liikenteen määrä kuitenkin lisääntyi siinä määrin, että Jäämerentie osoittautui sille liian kevytrakenteiseksi. Liinahamarin satama oli suurten kehityshankkeiden kohteena aivan toisen maailmansodan alla. Syvemmällä Petsamon vuonossa sijaitsi toinen satama, Trifona, joka kuitenkin jäätyi talvisin.


title: Suomi 1930-luvulla

text: 1930-luvulla luotiin modernin suomalaisen rakennustaiteen peruslinjat. Huippuunsa vietyyn järkeistämiseen pohjautuva funktionalismi oli vuosikymmenen leimaa antava tyylisuunta. Ajanjaksoa kutsutaan myös suomalaisen arkkitehtuurin “valkoiseksi kaudeksi”. Funktionalismin keskeisimmälle suomalaisarkkitehdille eli Alvar Aallolle 1930-luku merkitsi lopullista läpimurtoa; muun muassa Paimion parantola, Villa Mairea ja Viipurin kirjasto rakennettiin tuolloin. Muita aikakauden merkkiteoksia ovat muun muassa Erik Bryggmanin Ylösnousemuskappeli Turussa ja Hilding Ekelundin Olympiakylä Helsingissä. Yhteiskunnallista eetosta edusti Aallon suunnittelema Sunilan sulfaattiselluloosatehtaan alue.


title: Suomi 1930-luvulla

text: Rovaniemen kauppalaan kohosi Pauli Blomstedtin käsialaa oleva Hotelli Pohjanhovi vuonna 1936, joka kuitenkin tuhottiin Lapin sodassa lokakuussa 1944. Hämeenlinnaan puolestaan avattiin kansainvälisen tason Hotelli Aulanko uudenvuodenaattona 1938. Puhdasta funktionalismia edustavan päärakennuksen suunnittelivat Märta Blomstedt ja Matti Lampén.


title: Suomi 1930-luvulla

text: Funktionalismin perusteoksia on myös Viljo Revellin, Niilo Kokon ja Heimo Riihimäen Lasipalatsi (1936), joka rakennettiin keskelle Helsinkiä alun perin väliaikaiseksi rakennukseksi. Lasipalatsissa ilmenevät funktionalismin olennaiset piirteet: horisontaalisuus, valkoisuus ja suuret lasipinnat. Erkki Huttusen kynästä syntyi Viipurin mylly, joka niin ikään on funkista puhtaimmillaan. Helsingin vuoden 1940 kesäolympialaisia varten rakennettiin Olympiastadionin lisäksi soutustadion ja uimastadion.


title: Suomi 1930-luvulla

text: Maaseudulle rakennettiin funkis-henkisiä huviloita ja osuuskauppoja. SOK:n rakennusosaston mukana niin kutsuttu osuuskauppafunkis levisi syrjäkyliä myöten.


title: Suomi 1930-luvulla

text: 1930-luvun suomalainen muotoilu tiivistyy pitkälti teollisen ja funktionaalisen huonekalun arkkityyppiin eli kolmijalkaiseen jakkaraan, jonka Aino ja Alvar Aalto patentoivat yhdessä huonekalutehtailija Otto Korhosen kanssa. Niin kutsuttua Aalto-jakkaraa pidetään jopa Suomen kansallishuonekaluna. Kiikkeryydestään huolimatta jakkara on erittäin vahvatekoinen ja monikäyttöinen.


title: Suomi 1930-luvulla

text: Aikakauden muita suomalaisia muotoilijoita olivat esimerkiksi Margaret Nordman ja Werner West. 1930-luvun loppua kohti funktionalismi antoi tilaa romanttisemmalle muotokielelle; sen perusidea toimivasta ja joustavasta elinympäristöstä jäi kuitenkin elämään.


title: Suomi 1930-luvulla

text: Asuntopolitiikka oli 1930-luvun Suomessa alistettu perhepolitiikalle. Asumistaso oli varsin matala. Vuonna 1930 WC oli yhdeksässä asunnossa sadasta ja kylpyhuone kahdessa asunnossa sadasta. Alle puolet asunnoista oli sähköistetty. Vuonna 1940 WC oli joka seitsemännessä asunnossa ja kylpyhuone kuudessa asunnossa sadasta. Sähkö oli 60 %:ssa asunnoista. 1930-luvun lamavuosina uusia asuntoja rakennettiin vähän, vuosikymmenen loppua kohden rakentaminen vilkastui.


title: Suomi 1930-luvulla

text: Helsingin teräshuonekalutehtaan markkinoille tuoma kaksiosainen teräsputkisänky heteka yleistyi suomalaiskodeissa. Hetekan toisen osan saattoi työntää toisen alle, joten ne olivat käteviä ahtaissa asunnoissa, jollaisissa useimmat asuivat. Nukkumisen kannalta heteka oli kuitenkin epäterveellinen.


title: Suomi 1930-luvulla

text: Kesäkuussa 1919 voimaantullut kieltolaki kumottiin neuvoa-antavassa kansanäänestyksessä, joka pidettiin joulukuussa 1931. Virallisesti kieltolain kumosi eduskunta. Suomeen kehitettiin omintakeinen järjestelmä, jossa alkoholin myynti tuli valtion monopoliksi. Syntyi Oy Alkoholiliike Ab – nykyinen Alko. Kieltolaki päättyi 5. huhtikuuta 1932 kello 10, jolloin ensimmäiset Alkoholiliikkeen myymälät avasivat ovensa. Ajankohta muistetaan numerosarjasta "5-4-3-2-1-0".


title: Suomi 1930-luvulla

text: Liikkeitä avattiin 48, joista 47 kaupunkeihin ja yksi Rovaniemelle. Pullot tuli asettaa pohja asiakkaaseen päin ostohalujen hillitsemiseksi, tuotteita ei saanut esitellä eikä suositella asiakkaille.


title: Suomi 1930-luvulla

text: 1930-luvun kirjallisuuden nimiä Suomessa olivat muun muassa Tatu Vaaskivi, F. E. Sillanpää ("Nuorena nukkunut", 1931, "Ihmiset suviyössä", 1934) ja vapaan runomitan käyttäjä Katri Vala, 1930-luvun alussa hiipuneen Tulenkantajat-kirjailijaryhmän keskeinen jäsen. Näytelmäkirjallisuudessa vahva nimi oli Hella Wuolijoki, joka julkaisi teoksiaan salanimella Juhani Tervapää. Nimimerkki Arijoutsi kirjoitti kepeitä kaupunkikomedioita, kuten "Syntipukki". Uuno Kailas ja Saima Harmaja olivat aikakauden lukuisten keuhkotautiin menehtyneiden kirjailijoiden joukossa. Mika Waltari kirjoitti 1930-luvulla useita Helsinkiin sijoittuvia romaaneja, kuten "Appelsiininsiemen" (1931), "Surun ja ilon kaupunki" (1936) ja trilogian "Mies ja haave" (1933), "Sielu ja liekki" (1934) ja "Palava nuoruus" (1935).


title: Suomi 1930-luvulla

text: 1930-lukua pidetään taide-elämän suhteen konservatiivisena. Vasemmistolaisilla taiteilijoilla oli niukalti liikkumatilaa esimerkiksi muihin Pohjoismaihin verrattuna. Taiteilijajärjestö Kiila oli monen vasemmistolaisesti suuntautuneen taiteilijan koti. Muun muassa Arvo Turtiainen, Elvi Sinervo ja Raoul Palmgren kuuluivat Kiilaan. Pentti Haanpää oli ryhmän ulkojäsen.


title: Suomi 1930-luvulla

text: Volter Kilven modernistinen, tajunnanvirtatekninen romaani "Alastalon salissa" julkaistiin 1933. Järkälemäinen teos sai ristiriitaisen vastaanoton, mutta sittemmin sitä on alettu pitää eräänä suomalaisen kirjallisuuden kulmakivistä. Vuosikymmenen klassikkokirjallisuutta edustavat myös Toivo Pekkasen työläisromaani "Tehtaan varjossa" (1932), Elmer Diktoniuksen "Janne Kuutio" ("Janne Kubik", 1932) ja Joel Lehtosen "Henkien taistelu".


title: Suomi 1930-luvulla

text: Suomen kansalliseepoksen Kalevalan satavuotisjuhlaa vietettiin vuonna 1935. Juhlavuotta on luonnehdittu "suureksi kansallisen kulttuurin ja isänmaallisen hengen manifestaatioksi". Nelipäiväinen pääjuhla järjestettiin Helsingissä; riemujuhla pidettiin vastavalmistuneessa Messuhallissa torstaina 28. helmikuuta. Suomalaisuuden liitto järjesti juhlavuonna sukunimien suomalaistamiskampanjan, jonka vaikutuksesta noin 100 000 suomalaista sai suomenkielisen sukunimen.


title: Suomi 1930-luvulla

text: Suomen teatteritaide oli 1930-luvulla vähemmän kokeilevaa kuin edellisellä vuosikymmenellä. Laman runtelemassa yhteiskunnassa suosittiin kepeitä komedioita ja hulvattomia farsseja. Porvarilliset näyttämöt ja työväen teatterit alkoivat yhdistyä lähinnä taloudellisista syistä, mutta osin myös siksi, että työväenteattereiden ohjelmistot lähenivät kansalaisteattereiden vastaavia.


title: Suomi 1930-luvulla

text: Teatterimaailma oli rikkonaisempi ja levottomampi kuin myöhempinä aikoina. Vuosikymmentä leimasi Eino Kaliman ja Eino Salmelaisen välinen köydenveto taiteellisesta johtoasemasta. Kaliman johtama Suomen Kansallisteatteri oli näyttämöiden kiistaton ykkönen, joka kahmi parhaina pidetyt, valovoimaisimmat näyttelijät ja kantaesitysoikeudet. Helsingin Kansanteatterin johtaja Salmelainen jäi usein nuolemaan näppejään.


title: Suomi 1930-luvulla

text: Agapetus ja Mika Waltari kirjoittivat lukuisia suosittuja komedioita 1930-luvulla. Hella Wuolijoki aloitti "Niskavuori"-sarjansa vuonna 1936. Merkittäviä näytelmäkirjailijoita olivat niin ikään Lauri Haarla, Artturi Järviluoma, Aino Kallas, Artturi Leinonen, Lauri Pohjanpää ja Ilmari Turja.


title: Suomi 1930-luvulla

text: Lamakauden jälkeen radio yleistyi nopeasti. 1930-luvun lopulla Suomessa oli noin 330 000 radiolupaa. Salossa alettiin valmistaa Salora-merkkisiä radiovastaanottimia 1937. Vuonna 1926 perustettu Yleisradio otti radiotoiminnan monopolikseen, jota kesti aina 1980-luvulle asti.


title: Suomi 1930-luvulla

text: 1930-luvun radiosuosikkeihin kuului "Pallen radiorevyyt", niitä tehtiin 66 kappaletta vuosina 1935–1945. Palle-nimimerkin takana oli Reino Palmroth. Markus-sedän "Lastentunnit" olivat niin ikään suosittuja. Nimimerkin Tuttu Paristo kirjoittama kuunnelmasarja "Suomisen perhe" aloitettiin vuonna 1938. Aikakauden radiokuuluttajia olivat muun muassa Alexis af Enehjelm, Ebba Jacobson-Lilius ja Kaisu Puuska. Selkeästä artikuloinnistaan tunnettu Carl-Erik Creutz aloitti pitkän kuuluttajanuransa 1939.


title: Suomi 1930-luvulla

text: Ennen radiota ja gramofonia musiikkia saattoi kuunnella ainoastaan elävänä. Molemmat laitteet yleistyivät 1930-luvulla; vuonna 1929 puhuttiin jopa "gramofonibuumista". Liikkeet täyttyivät edullisista matkagramofoneista ja 78 kierroksen "näkkileipälevyistä". Suomessa myytiin tuona vuonna yli miljoona äänilevyä; yhtä korkeisiin lukuihin päästiin vasta 1970-luvulla.


title: Suomi 1930-luvulla

text: Yhdysvaltalainen rytmimusiikki vakiinnutti asemansa Suomessa 1930-luvulla. Suosituinta oli kuitenkin suomalainen musiikkituotanto, johtotähtenään Georg Malmstén. Dallapé-orkesteri ja lauluyhtye Harmony Sisters olivat aikakauden kevyen musiikin suosikkikokoonpanoja. Kansaan upposi niin ikään Matti Jurvan, Vili Vesterisen ja Arvi Tikkalan säveltaide. Olavi Virta levytti ensimmäisen kerran vuonna 1939.


title: Suomi 1930-luvulla

text: Foxtrot, tango, valssi, polkka ja jenkka nauttivat suosiota. Yleisradion kamreeri Roine Rikhard Ryynänen loi uudissanan "iskusävelmä" saksan Schlager-sanan pohjalta. Sittemmin alettiin käyttää termiä "iskelmä". Alkuun ei ollut kyse niinkään musiikin lajityypistä, vaan yksittäisten musiikkikappaleiden suosiosta. 1930-luvulla koettiin Suomi-iskelmän ensimmäinen kultakausi. Ensimmäiseksi suomalaiseksi hittikappaleeksi on mainittu vanhan suomalaisen rekilaulun melodian varaan rakennettu "Emma" eli "Surkea rakkaustarina" (1929), jota myytiin runsaat 30 000 yksikköä. Kappaleen esitti Ture Ara.


title: Suomi 1930-luvulla

text: IKL perusti suomalaiskansallista kulttuuria vaalivia kahvila-ravintoloitaan, joiden nimeksi tuli Musta Karhu. Niissä kuultiin suomalaiskansallista musiikkia ja suomalaisten heimokansoina pidettyjen virolaisten ja unkarilaisten musiikkia. Jazz sen sijaan oli jyrkästi kiellettyä, kuten kaikki muukin vierasperäiseksi tulkittu musiikki. Mustien Karhujen toiminta jatkui vuoteen 1944.


title: Suomi 1930-luvulla

text: Oopperataiteessa aikakauden suuria suomalaisnimiä olivat Leevi Madetoja ja Väinö Raitio. Madetoja sävelsi Juhani Ahon romaaniin perustuvan "Juha"-oopperansa 1934. Vuosikymmenen oopperatähtiä olivat muun muassa Oiva Soini ja Wäinö Sola. Suomalainen operettitaide oli voimissaan 1930-luvulla. Alan tähdistä tuikki muun muassa Mary Hannikainen.


title: Suomi 1930-luvulla

text: Äänen tallentaminen mullisti elokuvataiteen 1930-luvulla. Ensimmäiset äänielokuvat olivat kömpelöitä yritelmiä, mutta tekniikka kehittyi ripeästi ja vuosikymmenen lopulla syntyi jo suomalaisen elokuvan klassikoita. Erkki Karu oli perustanut Suomi-Filmin 1919, mutta hän jätti yhtiön riitauduttuaan sen kanssa ja perusti Suomen Filmiteollisuuden 1933. Karu kuoli loppuvuonna 1935 ja Toivo Särkästä tuli SF:n voimahahmo. Suomi-Filmiä luotsasi Risto Orko. Lisäksi oli pienempiä toimijoita, kuten turkulainen Lahyn-Filmi, joka tuotti varhaisen äänielokuvan "Sano se suomeksi" (1931). Suomi-Filmi profiloitui urbaanin elokuvan tekijäksi, kun taas SF tuotti maalaisempaa elokuvaa.


title: Suomi 1930-luvulla

text: Leimallisesti 1930-lukulainen ohjaaja oli Nyrki Tapiovaara, joka kuoli talvisodassa. Hän ohjasi Juhani Ahon romaanin pohjalta elokuvan "Juha" ja draaman "Varastettu kuolema". Lisäksi hän teki poroporvarillisille asenteille nauravia komedioita. Valentin Vaala ohjasi muun muassa Hella Wuolijoen teksteihin perustuvia elokuvia, kuten "Niskavuoren naiset" ja "Juurakon Hulda". Aikalaiset pitivät elokuvia monin tavoin rohkeina. Teuvo Tulion 1930-luvun ohjauksista osa on kadonnut, kuten kriitikoiden kehuma "Nuorena nukkunut" (1937).


title: Suomi 1930-luvulla

text: Suomalainen filmitähteys sai alkunsa 1930-luvulla. Valkokankaille tulivat muun muassa Hanna Taini, Regina Linnanheimo ja Helena Kara. Tauno Palon ja Ansa Ikosen ensimmäinen yhteinen elokuva, "Kaikki rakastavat", sai ensi-iltansa marraskuussa 1935. Vuosikymmenen tähtiä olivat niin ikään Kaarlo ja Siiri Angerkoski sekä Aku Korhonen ja Uuno Laakso. Eräs suomalaisen elokuvahistorian erikoisimmista tähdenlennoista oli Sirkka Sari, joka oli pääosassa kolmessa Vaalan ohjaamassa elokuvassa vuosina 1938 ja 1939. Hän kuoli tapaturmaisesti 19-vuotiaana heinäkuussa 1939.


title: Suomi 1930-luvulla

text: 1930-luvun ilmasto oli edeltäneitä vuosikymmeniä lämpimämpi; ero pitkän ajan keskiarvoihin oli erityisen suuri Pohjois-Suomessa. Merivirtojen luonnollisten heilahtelujen myötä Atlantilta virtasi lämmintä vettä Barentsinmerelle, mikä lienee ollut suurin yksittäinen tekijä vuosikymmenen lämpöpiikkiin. 1940-luvun alun kylmät vuodet muodostivat jyrkän kontrastin 1930-luvun suhteelliselle lämmölle.


title: Suomi 1930-luvulla

text: Helsingin Kaisaniemen mittausasemalla kauden 1900–2012 neljä lämpimintä kesää ajoittuvat 1990–2010-luvuille. Viidenneksi lämpimin on kesä 1936, jolloin kesä–elokuun keskilämpötila oli 18,1 °C. Saman ajanjakson kolmanneksi leudoin talvi on 1929–1930, jolloin joulu–helmikuun keskilämpötila oli 0,3 °C. Kauden kaksi leudointa syksyä ovat 1938 ja 1934. Syys–marraskuun 1938 keskilämpötilaksi mitattiin Kaisaniemessä 9,4 °C. Sodankylässä kauden 1908–2012 lämpimin kesä on 1937 keskiarvolla 15,5 °C.


title: Suomi 1930-luvulla

text: Vuoden 1939 elokuun keskilämpötila oli Helsingissä 20 °C. Heinäkuussa 1932 ja 1938 mitattiin laajoilla alueilla yli 19 °C:n keskilämpötiloja. Syyskuussa 1934 Helsingin keskilämpötilaksi kirjattiin 14,9 °C, mikä vastaa tyypillistä kesäkuun keskilämpöä. Erityisen kylmää sitä vastoin oli helmikuussa 1936, jolloin Sodankylän keskilämpötila oli -20 °C.


title: Suomi 1930-luvulla

text: Taulukossa on mainittu kolmen suomalaiskaupungin vuotuinen keskilämpötila 1930–1939:


title: Intian jalkapalloliitto

text: Intian jalkapalloliitto (engl. All India Football Federation, AIFF) on intialaisen jalkapalloilun kattojärjestö, joka on perustettu vuonna 1937. Järjestö hallinnoi Intian jalkapallomaajoukkueen toimintaa ja ohjaa maan pääsarjan I-Leaguen sekä muiden maassa pelattavien seurajoukkueturnausten toimintaa. Kansainvälisen jalkapalloliiton FIFA:n jäseneksi liitto hyväksyttiin vuonna 1948, Aasian maanosaliiton AFC:n jäseneksi vuonna 1954 ja SAFF:n (Etelä-Aasian jalkapalloliitto) jäseneksi vuonna 1997. Ennen AIFF:n perustamista intialaisen jalkapalloilun koordinoinnista vastasi IFA, joka oli englantilaisen hallinnon ja brittiläisen jalkapalloliiton (FA) alaisuudessa. Tuolloin toiminta keskittyi lähinnä Bengalin alueelle. Intian jalkapalloliiton presidenttinä toimii Praful Patel.


title: Intian jalkapalloliitto

text: AIIF jakautuu 33 osavaltioliittoon, jotka vastaavat liiton palveluiden tuottamisesta ja toimintojen järjestämisestä sekä valvonnasta alueellisella tasolla. Osavaltioliitot hallinnoivat myös omia alueellisia kilpailujaan, jotka eivät kuulu kansallisen toiminnan piiriin.


title: Manjit Kaur

text: Manjeet Kaur (s. 2. huhtikuuta 1982 Punjab) on intialainen pikajuoksija, joka on erikoistunut 400 metrin juoksuun. Hänen nykyinen ennätyksensä matkalla on 51,05 sekuntia, jonka hän juoksi Chennaissa järjestetyssä National Circuit Athletic Meet -tapahtumassa 16. kesäkuuta 2004. Hän rikkoi silloin Kalayathumkuzhi Matthews Beenamolin ennätyksen, joka oli ollut hänen hallussaan Marraskuusta 2001. Hän läpäisi samalla vuoden 2004 Ateenan kesäolympialaisten karsintarajan. Hän muodosti joukkueen Chitra Somanin, Rajwinder Kaurin ja Kalayathumkuzhi Matthews Beenamolin kanssa.


title: Manjit Kaur

text: Kesäolympialaisissa 2004 Kaur kilpaili 4 × 400 metrin viestikilpailussa, jossa hänen joukkueensa teki uuden Intian ennätysajan 3:26,89. Joukkue sijoittui oman alkueränsä kolmanneksi. Kaur osallistui myös vuoden 2008 olympialaisiin, joissa hänen joukkueessaan juoksivat lisäksi Sathi Geetha, Chitra Soman ja Mandeep Kaur. Joukkue kellotti ajan 3:28,83 ja sijoittui seitsemänneksi omassa alkuerässään.


title: Manjit Kaur

text: Dohassa, Aasian kisoissa 2006 Manjeet johti joukkueensa 4 × 400 metrin viestin voittoon. Aiemmin samoissa kisoissa hän sijoittui myös hopealle yksittäisen kilpailun 400 metrin juoksussa. Kilpailun voitti kazakstanilainen Olga Tereshkova. Vuonna 2005 hänelle myönnettiin Arjuna-palkinto saavutuksistaan intialaisen yleisurheilun eteen.


title: Manjit Kaur

text: Kaur voitti Kansainyhteisön kisoissa 2010 kultamitalin 4 × 400 metrin viestimatkalla. Joukkueeseen kuuluivat myös Mandeep Kaur, Sini Jose ja Ashwini Akkunji.


title: Manjit Kaur

text: Toukokuussa 2012 National Anti-Doping Agency (NADA) antoi Kaurille kahden vuoden kilpailukiellon suorituksia parantavien aineiden käytöstä.


title: Manjit Kaur

text: Kaur on voittanut uransa aikana Kansainyhteisön kisoissa, Aasian mestaruuskisoissa ja Aasian kisoissa yhteensä 12 mitalia, joiden joukossa seitsemän on kultamitalia, kolme hopeamitalia ja kaksi pronssimitalia.


title: Belgian naisten jalkapallomaajoukkue

text: Belgian naisten jalkapallomaajoukkue edustaa Belgiaa naisten jalkapallon kansainvälisissä otteluissa. Vuonna 2017 sen sijoitus naisten FIFA-rankingissa on 22:s.


title: Belgian naisten jalkapallomaajoukkue

text: Joukkue on osallistunut jokaiseen EM-karsintaan. Ennen vuotta 2017 se pääsi lähimmäksi arvokisapaikkaa vuoden 2013 EM-karsinnoissa, joissa se keräsi kuusi voittoa ja kaksi tasapeliä kymmenessä ottelussa jääden kahden pisteen päähän jatkokarsinnasta. Joukkue selviytyi vuoden 2017 EM-lopputurnaukseen, jossa se jäi alkulohkoon voitettuaan Norjan 2–0 sekä hävittyään Tanskalle 0–1 ja Alankomaille 1–2.


title: Kun kello käy

text: Kun kello käy on Kristina Hautalan esittämä Suomen edustuskappale vuoden 1968 Eurovision laulukilpailussa Lontoossa. Sen sävelsi Esko Linnavalli ja sanoitti Juha Vainio. Kappale jäi yhdellä pisteellään jaetulle viimeiselle sijalle.


title: Kun kello käy

text: Euroviisututkija Mari Pajalan mukaan suomalaisille tyypillinen ”suurista toiveista suureen pettymykseen” -suhtautumiskaava Euroviisuihin sai alkunsa juuri vuonna 1968, kun Suomen euroviisukarsinta toteutettiin ensi kertaa yleisöäänestyksenä postikorttien avulla. Poptähteytensä huipulla ollut Kristina Hautala oli sekä yleisön että sitä myötäilevän median suosikki, ja Suomen mahdollisuuksiin pirteällä popkappaleella uskottiin vahvasti. Hautalan sanottiin päässeen ”lemmikin asemaan” loppukilpailun pienimpänä ja nuorimpana esiintyjänä, ja kappaleen kansainvälinen ennakkomyynti oli parempaa kuin suomalaislaululla koskaan. Kun tämä suomalaisten suosikkiesitys sitten jäi loppukilpailussa viimeiseksi, toiveista pettymykseen -kaava toteutui ensimmäistä kertaa puhtaana. Jumbosijoja oli tullut aiemminkin vuosina 1963 ja 1965, mutta silloin kappaleilla joiden menestykseen ei niin vahvasti ollutkaan uskottu.


title: Kun kello käy

text: Vuoden 1968 Eurovision laulukilpailu Lontoossa oli ensimmäinen, joka tallennettiin väreissä ja esitettiinkin väreissä niissä maissa, joissa väritelevisiotoiminta oli jo aloitettu. Jokaisen kilpailijan esiintymisasuihin kiinnitettiin nyt aivan uudenlaista huomiota, ja Kristina Hautalan lehmuksenvihreä minimekko sai jo etukäteen paljon huomiota Suomen lehdistössä. Useimpien suomalaisten televisioista Euroviisuja katseltiin kuitenkin vielä tuolloin ja monta vuotta eteenkinpäin mustavalkovastaanottimista, vaikka Yleisradio aloittikin värilähetykset seuraavana vuonna 1969.


title: Kun kello käy

text: Ruotsissa syntynyt ja lapsuutensa viettänyt Hautala levytti kappaleen myös ruotsiksi Stig Andersonin sanoittamana nimellä ”Vänta och se”.


title: Verónica Boquete

text: Verónica Boquete Giadans (s. 9. huhtikuuta 1987) on espanjalainen jalkapalloilija, pelipaikaltaan hyökkääjä.


title: Verónica Boquete

text: Boquete edusti Espanjaa alle 20-vuotiaiden MM-kilpailuissa 2004. Espanjan naisten maajoukkuetta hän edusti arvokisoissa ensimmäisen kerran EM-kilpailuissa 2013. Hän teki EM-kisojen alkulohkossa maalin sekä Englantia että Venäjää vastaan. Vuoden 2015 MM-kilpailuissa hän teki maalin alkulohko-ottelussa Etelä-Koreaa vastaan.


title: Verónica Boquete

text: Seuratasolla Boquete on edustanut muun muassa ruotsalaista Tyresö FF:ää ja saksalaista 1. FFC Frankfurtia. Kesällä 2015 hän siirtyi FC Bayern Müncheniin.


title: Florentinus Sului Hajang Hau

text: Florentinus Sului Hajang Hau (11. joulukuuta 1948 Tering – 18. heinäkuuta 2013) oli indonesialainen roomalaiskatolinen arkkipiispa. Hänet vihittiin Congregatio Missionariorum a S. Familian papiksi 16. helmikuuta 1976 ja nimitettiin Samarindan hiippakunnan johtoon 5. huhtikuuta 1993. Piispaksi vihkiminen seurasi 21. marraskuuta. Pääkonsekraattorina toimi Yulius Aloysius Husin, jota avustivat Hieronymus Herculanus Bumbun ja Wilhelmus Joannes Demarteau.


title: Florentinus Sului Hajang Hau

text: Samarindan hiippakunta korotettiin 29. tammikuuta 2003 arkkihiippakunnaksi ja Sului Hajang Hau jatkoi sen johtamista arkkipiispana. Hän kuoli 64-vuotiaana virassa.


title: Jennifer Hermoso

text: Jennifer Hermoso Fuentes (s. 9. toukokuuta 1990) on espanjalainen jalkapalloilija, pelipaikaltaan keskikenttäpelaaja. Hän edusti Espanjan naisten maajoukkuetta arvokisoissa ensimmäisen kerran EM-kilpailuissa 2013. Hän teki EM-kisoissa maalin alkulohko-ottelussa Englantia vastaan ja puolivälierässä Norjaa vastaan.


title: Jennifer Hermoso

text: Seuratasolla Hermoso edustaa ruotsalaista Tyresö FF:ää, jonne hän siirtyi Rayo Vallecanosta vuonna 2013.


title: Anita Desai

text: Anita Desai (ent. Anita Mazumdar, s. 24. kesäkuuta 1937 Mussoorie, Intia) on intialainen kirjailija, joka kirjoittaa englanniksi. Hänen äitinsä oli saksalainen ja isänsä kotoisin Bengalista. Desain varhainen tuotanto käsittelee naisen asemaa Intiassa. Monet Desain troksista käsittelevät intialaista porvaristoa, jonka avio-ongelmat nousevat etusijalle.


title: Ethelstan

text: Ethelstan (n. 829 – 851/855) oli Wessexin kuninkaan Ethelwulfin vanhin poika ja vuodesta 839 Kentin kuningas. Ethelstanin veljet olivat Ethelbald ja Ethelbert. Noustuaan valtaistuimelle Ethelwulf antoi puolet valtakunnastaan – Kentin, Surreyn, Sussexin ja Essexin – vanhimmalle pojalleen Ethelstanille. Näin ollen useimmat pitävät häntä myös yllämainittujen alueiden hallitsijana ja "Anglosaksien kronikka" kuvaakin Ethelstania ”Itä- ja eteläsaksien, Kentin ja Surreyn kuninkaaksi”.


title: Ethelstan

text: Ethelstanista tiedetään siitä huolimatta melko vähän. Ethelstan voitti vuonna 851 taistelun viikinkien laivastoa ja armeijaa vastaan. Tämän jälkeen hänestä ei ole kuulunut mitään. Ei ole mitään todisteita siitä, että hän olisi toiminut Kentin kuninkaana vielä tämän jälkeen, joten Ethelstanin uskotaan kuolleen vuosien 851–855 välisenä aikana isänsä vieraillessa Roomassa.


title: Alexia Putellas

text: Alexia Putellas Segura (s. 4. helmikuuta 1994) on espanjalainen jalkapalloilija, pelipaikaltaan keskikenttäpelaaja.


title: Alexia Putellas

text: Putellas saavutti pronssia alle 17-vuotiaiden MM-kilpailuissa 2010. Hän edusti Espanjan naisten maajoukkuetta arvokisoissa ensimmäisen kerran EM-kilpailuissa 2013. Hän teki EM-kisojen alkulohkossa 3–2-voittomaalin Englantia vastaan tultuaan kentälle vaihtopelaajana.


title: Alexia Putellas

text: Seuratasolla Putellas edustaa FC Barcelonaa.


title: Kargilin konflikti

text: Kargilin konfliktina ("myös Kargil sota") tunnettu minisota käytiin vuonna 1999 Intian ja Pakistanin välillä maiden rajaseudulla Kargilin kaupungin lähistöllä. Konflikti liittyi vuonna 1947 maiden välillä alkaneeseen Kashmirin konfliktiin, joka oli taistelua Kashmirin rajaseudusta kahden siirtomaavallan alta itsenäistyneen valtion välillä.


title: Kargilin konflikti

text: Sota kärjistyi nopeasti toukokuussa 1999. Lähtölaukauksena voidaan pitää militanttien hyökkäystä Pakistanin puolelta Kargiliin, mutta lopullisen aloitteen sotatoimille teki Intia hyökkäämällä Pakistanin armeijaa vastaan. Konflikti saatiin päättymään vasta Yhdysvaltojen puututtua tapahtumien kulkuun. Sekä Intia että Pakistan julistautuivat sodan voittajiksi, joten jännittyneisyys maiden välisellä rajaseudulla kiristyi entisestään.


title: Kargilin konflikti

text: Kargilin taistelut olivat ensimmäinen kerta historiassa, kun kaksi todistetusti mahdollisuuksia ydinaseiden käyttämiseen omaavaa valtiota olivat keskenään aseellisessa konfliktissa.


title: Intia kesäolympialaisissa 1932

text: Intia osallistui Los Angelesin kesäolympialaisiin 1932 19 urheilijan voimin. Intian joukkue saavutti yhden mitalin, kun maahockeyjoukkue toi olympiakultaa Intiaan toista kertaa peräkkäin. Intian lisäksi maahockeyturnauksessa olivat mukana vain Japani ja USA. Intia oli turnauksessa lopulta täysin omaa luokkaansa, sillä maa voitti Japanin lukemin 11–1 ja USA:n luvuin 24–1.


title: Steven Zalewski

text: Steven Zalewski (s. 20. elokuuta 1986 Utica, New York, Yhdysvallat) on yhdysvaltalainen jääkiekkoilija, joka pelaa Saksan DEL-liigan Straubing Tigersissa. Hän on kahden suunnan keskushyökkääjä, jonka vahvuuksiin kuuluu peliäly, työteliäisyys ja hyökkäyspään pelaaminen. Zalewski ei ole kovin isokokoinen, mutta hän osaa siitä huolimatta pelata suhteellisen hyvää maalinedustapeliä.


title: Steven Zalewski

text: Zalewski pelasi New Hampton High Schoolin ja Northwood Schoolin joukkueissa, jonka jälkeen San Jose Sharks varasi hänet viidennellä kierroksella 153. pelaajana . Vuodet 2004–2008 Zalewski kävi Clarksonin yliopistoa. Hän oli ensimmäisellä yliopistokaudellaan 2004–2005 joukkueen toiseksi paras maalintekijä sekä kolmanneksi paras pistemies Mac Faulknerin kanssa tehoilla 12+7=19. Kaudella 2006–2007 Zalewski oli Clarksonin kolmanneksi paras maalintekijä Chris D'Alvisen kanssa sekä joukkueen neljänneksi paras pistemies. Hän voitti kauden päätteeksi ECAC:n mestaruuden.


title: Steven Zalewski

text: Viimeisellä yliopistokaudellaan 2007–2008 Zalewski toimi Clarksonin varakapteenina. Hän oli tehoilla 21+12=33 joukkueen paras maalintekijä ja toiseksi paras pistemies Matt Becan jälkeen. Zalewski sijoittui koko ECAC:n maalipörssissä toiseksi edellään vain Colgaten Tyler Burton. Hänet valittiin kauden päätteeksi sarjan ensimmäiseen tähdistökentälliseen. Samana keväänä hän pelasi myös seitsemän AHL-ottelua Worcester Sharksissa.


title: Steven Zalewski

text: Kaudeksi 2008–2009 Zalewski siirtyi San Jose Sharksin organisaatioon. Hän pelasi kuitenkin koko kauden farmijoukkue Worcester Sharksissa, jossa AHL:n tulokaskausi toi 75 runkosarjaottelussa tehot 13+26=39 sekä 12 playoff-ottelussa yhden syöttöpisteen. Myös kausi 2009–2010 eteni Zalewskilla suurimmaksi osaksi farmissa. Hän oli tehoilla 22+40=62 Worcesterin paras maalintekijä ja toiseksi paras pistemies Danny Groulx'n jälkeen. Zalewski debytoi kauden aikana myös NHL:ssä, jossa hän sai tililleen kolme ottelua. Zalewski pelasi ensimmäisen NHL-ottelunsa 12. lokakuuta 2009 Phoenix Coyotesia vastaan. Hän sai ottelussa jääaikaa 5.26 minuuttia. Elokuussa 2010 Zalewski teki vuoden mittaisen jatkosopimuksen Sharksin kanssa.


title: Steven Zalewski

text: Kesken kauden 2010–2011, helmikuussa 2011 Zalewski kaupattiin Jay Leachin kanssa New Jersey Devilsiin vaihdossa Patrick Davisiin ja Michael Swiftiin. Hän ei pelannut kauden aikana NHL:ssä. Zalewski vietti siirtonsa jälkeen loppukauden AHL-joukkue Albany Devilsissä. Elokuussa 2011 hän teki kaksivuotisen jatkosopimuksen New Jersey Devilsin kanssa. Zalewski vietti myös kauden 2011–2012 suurimmaksi osaksi farmissa. Hän oli tehoilla 19+22=41 Albanyn toiseksi paras pistemies ja maalintekijä Joe Whitneyn jälkeen. Zalewski pelasi kauden aikana myös seitsemän NHL-ottelua. Kauden 2012–2013 hän pelasi kokonaan Albanyssä ja oli joukkueen paras syöttäjä (Matt Andersonin kanssa) ja kolmanneksi paras pistemies tehoilla 11+30=41.


title: Steven Zalewski

text: Kaudeksi 2013–2014 Zalewski siirtyi vuoden mittaisella sopimuksella SM-liigajoukkue Rauman Lukkoon. Hänet hankittiin joukkueeseen ykkössentteriksi. Zalewski kuitenkin joutui heti ensimmäisessä harjoitusottelussa Pitsiturnauksessa sivuun alaraajavamman vuoksi ja oli poissa marraskuuhun 2013 saakka. Hän ei kuntoutumisensa jälkeen noussut lopulta odotetulle tasolle, eikä saanut juuri onnistumisia suuresta ylivoimavastuusta huolimatta. Zalewski voitti kauden päätteeksi SM-pronssia.


title: Steven Zalewski

text: Syyskuun 2014 lopulla Zalewski liittyi AHL-joukkue Utica Cometsin harjoitusleirille ja haki joukkueesta pelipaikkaa try-outin kautta. Hän jäi kuitenkin noin viikon jälkeen ilman jatkosopimusta. Saman lokakuun aikana Zalewski palasi SM-liigaan ja siirtyi loppukauden 2014–2015 kattaneella sopimuksella Tampereen Ilvekseen. Kaudeksi 2015–2016 hän siirtyi vuoden mittaisella sopimuksella Saksan DEL-liigan Straubing Tigersiin. Zalewski voitti joukkueen sisäisen piste- ja syöttöpörssin tehoilla 17+23=40 sekä jakoi sisäisen maalipörssin voiton Mike Heddenin kanssa. Huhtikuussa 2016 hän teki vuoden mittaisen jatkosopimuksen Tigersin kanssa.


title: Steven Zalewski

text: Zalewski edusti Yhdysvaltoja Deutschland Cupissa vuonna 2015.


title: Steven Zalewski

text: Zalewskin isoveli Richard, pikkuveli Michael sekä pikkusisko Annika ovat pelanneet myös jääkiekkoa. Heistä Michael pelaa NHL-joukkue Vancouver Canucksin organisaatiossa.


Dragon Quest VIII: Journey of the Cursed King on Level-5:n kehittämä ja Square Enixin julkaisema roolipeli PlayStation 2:lle, joka julkaistiin Japanissa vuonna 2004. Kyseessä on kahdeksas osa Dragon Quest-pelisarjalle ja samalla myös sarjan ensimmäinen osa, joka julkaistiin Euroopassa.


title: Dragon Quest VIII: Journey of the Cursed King

text: Kahdeksas Dragon Quest on myös ensimmäinen sarjan peleistä, joka julkaistiin PlayStation 2:lle ja konsolin ominaisuuksien mukaisesti se hyödynsi ensimmäistä kertaa täysin 3D:llä mallinnettua grafiikkaa. Sarjan aiempien osien mukaisesti kyseessä on perinteinen japanilainen rooliseikkailu, jossa on vuoropohjaisia taisteluja ja kokemuspisteiden keräämistä.


text: Dragon Quest VIII on sarjan suosituimpia julkaisuja ja se sai ilmestyttyään runsaasti kehuja sekä Yhdysvalloissa että Euroopassa.


title: H. D. Deve Gowda

text: H. D. Deve Gowda eli Haradanahalli Doddegowda Deve Gowda (s. 18. toukokuuta 1933) on intialainen poliitikko, joka toimi maansa pääministerinä kesäkuusta 1996 huhtikuuhun 1997.


title: H. D. Deve Gowda

text: Gowda oli Intian kongressipuolueen jäsen 1953-1962. Hän erosi puolueesta 1962 ja pääsi Karnatakan osavaltion parlamenttiim, missä istui neljä kautta ja tuli tunnetuksi vähäosaisten puolustajana. 1991 hänet valittiin Intian parlamentin alahuoneeseen. Vuonna 1994 Gowdasta tuli Janata Dal-puolueen puheenjohtaja ja Karnatakan pääministeri. Vuoden 1996 vaaleissa voitti BJP:tä eli Intian kansanpuoluetta vastaan muodostettu 13 puolueen vaaliliitto, ja Gowda nousi pääministeriksi. Hän hävisi epäluottamuslauseäänestyksen parlamentissa 11. huhtikuuta 1997. Pääministerikautensa jälkeen Gowda on ollut rivikansanedustajana.


title: Intia kesäolympialaisissa 1928

text: Intia osallistui Amsterdamin kesäolympialaisiin 1928 21 urheilijan voimin. Intian joukkue saavutti yhden mitalin, kun maahockeyjoukkue toi olympiakultaa Intiaan.


title: Intia kesäolympialaisissa 1948

text: Intia osallistui Lontoon kesäolympialaisiin 1948 79 urheilijan voimin. Intian joukkue saavutti yhden mitalin, kun maahockeyjoukkue voitti olympiakultaa neljännen kerran peräkkäin.


title: Choudhary Charan Singh

text: Chaudhuri Charan Singh (23. joulukuuta 1902-29. toukokuuta 1987) oli intialainen poliitikko, joka toimi maansa pääministerinä 1979-1980.


title: Choudhary Charan Singh

text: Singh opiskeli lakimieheksi ja liittyi vuonna 1929 Intian kongressipuoluetta edeltäneeseen liikkeeseen. Hän toimi merkittävissä tehtävissä Uttar Pradeshissa. Vuonna 1977 Singh nousi valtakunnanpolitiikkaan Janata-puolueen vaaliliiton myötä. Hän oli ollut vankilassa Indira Gandhin julistaman poikkeustilan aikana, mutta 1979 Singh nousi pääministeriksi Gandhin tuella. Gandhin vetäessä tukensa pois Singhiltä tämä joutui eroamaan eikä enää hakeutunut korkeisiin virkoihin.


title: Choudhary Charan Singh

text: Meerutissa toimiva yliopisto on nimetty Singhin mukaan.


title: Intia kesäolympialaisissa 1952

text: Intia osallistui Helsingin kesäolympialaisiin 1952 64 urheilijan voimin. Intian joukkue saavutti kaksi mitalia, kun ensin maahockeyjoukkue voitti lajissaan olympiakultaa jo viidennen kerran peräkkäin. Toisesta mitalista vastasi Khashaba Dadasaheb Jadhav, joka voitti pronssia miesten vapaapainin 57 kg sarjassa.


title: Intia kesäolympialaisissa 1956

text: Intia osallistui Melbournen kesäolympialaisiin 1956 59 urheilijan voimin. Intian joukkue saavutti yhden mitalin, kun maahockeyjoukkue otti lajissaan olympiakultaa kuudennen kerran peräkkäin.


title: Intia kesäolympialaisissa 1960

text: Intia osallistui Rooman kesäolympialaisiin 1960 45 urheilijan voimin. Intian joukkue saavutti kisoista yhden mitalin, kun maahockeyjoukkue voitti edellisten kisojen kultasateen jälkeen olymppiahopeaa.


title: Intia kesäolympialaisissa 1964

text: Intia osallistui Tokion kesäolympialaisiin 1964 53 urheilijan voimin. Intian joukkue saavutti yhden mitalin, kun maahockeyjoukkue saavutti jo historiansa seitsemännen olympiakullan, palauttaen samalla mestaruuden Intialle.


title: Superkuu

text: Superkuu tarkoittaa tilannetta, jossa Kuu on ratansa Maata lähimmässä pisteessä juuri täydenkuun aikaan, mikä saa sen näyttämään Maasta katsottuna mahdollisimman suurelta. Tämä johtuu siitä, että Kuu kiertää Maata elliptisellä radalla: radan lähimmässä kohdassa etäisyys Maahan on noin 363 300 kilometriä ja kaukaisimmassa noin 405 500 kilometriä. Superkuun aikaan täysikuu näyttää noin 14 prosenttia suuremmalta halkaisijaltaan ja noin 30 prosenttia kirkkaammalta kuin Kuun ollessa ratansa kaukaisimmassa kohdassa.


title: Superkuu

text: Sanan superkuu (engl. super moon) keksi vuonna 1979 yhdysvaltalainen astrologi Richard Nolle. Tähtitieteilijöille ilmiö ei ole mitenkään erityisen merkittävä. Ilmiön virallinen nimi on englanniksi ”perigee-syzygy of the Earth-Moon-Sun system”.


title: Superkuu

text: Superkuu ei ole erityisen harvinainen ilmiö, sillä noin joka neljästoista täysikuu on superkuu. Seuraavassa viime vuosien ja lähitulevaisuuden superkuut:


title: Superkuu

text: 2000-luvun aikana lähimmäksi Maata superkuu osuu 6. joulukuuta 2052. Tällöin Kuu on 356 452 kilometrin päässä Maasta.


title: Intia kesäolympialaisissa 1968

text: Intia osallistui Méxicon kesäolympialaisiin 1968 25 urheilijan voimin. He olivat kaikki miehiä. Intian joukkue saavutti yhden mitalin, kun maahockeyjoukkue saavutti yhdeksännen mitalinsa olympiatasolla. Värisuora täydentyi näissä kisoissa pronssisella mitalilla.


title: Intia kesäolympialaisissa 1972

text: Intia osallistui Münchenin kesäolympialaisiin 1972 41 urheilijan voimin. Intian joukkue saavutti yhden mitalin, kun maahockeyjoukkue voitti toisissa perättäisissä kisoissa olympiapronssia. Kaikkiaan tuo mitali oli myös Intian kymmenes maahockeystä.


title: Intia kesäolympialaisissa 1980

text: Intia osallistui Moskovan kesäolympialaisiin 1980 72 urheilijan voimin. Intian joukkue saavutti yhden mitalin, kun maahockeyjoukkue jatkoi mitaliputkeaan ja palasi mestaruuskantaan ottamalla lajissaan olympiakultaa.


title: Intia kesäolympialaisissa 1996

text: Intia osallistui Atlantan kesäolympialaisiin 1996 49 urheilijan voimin. Intian joukkue saavutti yhden mitalin, kun Leander Paes saavutti tenniksessä miesten kaksinpelin olympiapronssia.


title: Intia kesäolympialaisissa 2000

text: Intia osallistui Sydneyn kesäolympialaisiin 2000 65 urheilijan voimin. Intian joukkue saavutti yhden mitalin, kun Karnam Malleswari saavutti painonnostossa pronssia naisten 69kg sarjassa.


title: Intia kesäolympialaisissa 2004

text: Intia osallistui Ateenan kesäolympialaisiin 2004 65 urheilijan voimin. Intian joukkue saavutti yhden mitalin, kun Rajyavardhan Singh Rathore saavutti miesten kaksoistrapissa olympiahopeaa.


title: Intia kesäolympialaisissa 2008

text: Intia osallistui Pekingin kesäolympialaisiin 2008 53 urheilijan voimin. Intian joukkue saavutti kolme mitalia. Vastaavanlaiseen suoritukseen Intian olympiajoukkue ei ollut pystynyt ennen Pekingin kisoja. Abhinav Bindra voitti kultaa 10 m ilmakiväärissä, Vijender Singh voitti pronssia nyrkkeilyn 75 kg sarjassa ja Sushil Kumar saavutti niin ikään pronssia vapaapainin 66 kg sarjassa.


title: Intia kesäolympialaisissa 2012

text: Intia osallistui Lontoon kesäolympialaisiin 2012 53 urheilijan voimin. Intian joukkue paransi mitalisaalistaan edellisistä kisoista ja saavutti kaikkiaan kuusi mitalia, joista kaksi oli hopeisia ja neljä pronssisia. Tämä oli myös maan kaikkien aikojen paras noteeraus olympiatasolla. Sushil Kumar kirkasti edellisten olympiakisojen mitaliaan voittamalla vapaapainissa 66kg sarjassa hopeaa. Toisen hopean saavutti Vijay Kumar miesten 25m olympiapistoolissa. Pronssille ylsivät Gagan Narang miesten 10m ilmakiväärissä, Saina Nehwal sulkapallon naisten kaksinpelissä, Mary Kom naisten nyrkkeilyn kärpässarjassa ja Yogeshwar Dutt miesten vapaapainin 60kg sarjassa. Maan lipunkantajana toimi avajaisissa Sushil Kumar ja päättäjäisissä nyrkkeilijä Chungnejang Mery Kom Hmangte.


title: Jim Sheridan

text: Jim Sheridan (s. 6. helmikuuta 1949 Dublin, Irlanti) on irlantilainen elokuvaohjaaja, käsikirjoittaja ja tuottaja. Hän on ollut kuudesti ehdolla Oscar-palkinnon saajaksi. Hänen tunnetaan muun muassa ohjaamistaan elokuvista "Minun elämäni", "Isän nimeen", "In America" ja "Brothers".


title: Jorge Estrada Solórzano

text: Jorge Estrada Solórzano (s. 27. elokuuta 1961 México) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 2. kesäkuuta 1995 ja nimitettiin sen vihkipiispaksi sekä Pinhelin titulaaripiispaksi 28. toukokuuta 2013. Piispaksi vihkiminen seurasi 19. heinäkuuta. Pääkonsekraattorina toimi Norberto Rivera Carrera, jota avusti Christophe Pierre.


title: Alexander Djajasiswaja

text: Alexander Soetandio Djajasiswaja (30. marraskuuta 1931 Surakarta – 19. tammikuuta 2006) oli indonesialainen roomalaiskatolinen piispa. Hänet vihittiin papiksi 7. syyskuuta 1958 ja nimitettiin Bandungin hiippakunnan johtoon 2. heinäkuuta 1984. Piispaksi vihkiminen seurasi 11. marraskuuta. Pääkonsekraattorina toimi Justinus Darmojuwono, jota avustivat Alfred Gonti Pius Datubara ja Alphonsus Augustus Sowada.


title: Alexander Djajasiswaja

text: Djajasiswaja kuoli 74-vuotiaana virassa.


title: Salgaocar SC

text: Salgaocar SC on intialainen jalkapalloseura Vascosta, Goalta. Seura on perustettu vuonna 1956, ja se on paikallisen VM Salgaocar Group of Companiesin omistuksessa. Intian jalkapallomestaruuden (National Football Leaguen ja myöhemmin I-Leaguen) Salgaocar SC on voittanut kaksi kertaa, edellisen kerran kauden 2010–2011 päätteeksi.


title: Sporting Clube de Goa

text: Sporting Clube de Goa on intialainen jalkapalloseura Goasta. Seura on perustettu vuonna 1999 ja se on Goan kaupungin omistuksessa. Seura perustettiin alun perin portugalilaisten perustaman jalkapalloseuran perinteiden jatkajaksi ja nimi muutettiin vasta tultaessa uudelle vuosituhannelle, kun kaupunki lunasti seuran portugalilaisilta. Intian pääsarjatasolle (I-Leagueen) seura nousi kauden 2010-11 päätteeksi.


title: Mohun Bagan

text: Mohun Bagan on intialainen jalkapalloseura Kolkatasta, Länsi-Bengalista. Mohun Bagan on yksi Aasian vanhimmista jalkapalloseuroista ja se on perustettu vuonna 1889. Intian jalkapallomestaruuden seura ennätti National Football Leaguen aikana voittaa kolmesti: 1997-98, 1999-00 ja 2001-02.


title: Indian Arrows

text: Indian Arrows on intialainen jalkapalloseura Kolkatasta, Länsi-Bengalista. Seuran on perustanut Intian jalkapalloliitto vuonna 2010, ja sen tarkoituksena on toimia nuorten lahjakkaiden kansallisen tason jalkapalloilijoiden kasvattajaseurana. Seuran tavoitteeksi on asetettu tuottaa joukkueellinen maajoukkuetason pelaajia ajatellen vuoden 2018 MM-lopputurnausta Venäjällä.


title: Prayag United S.C.

text: Prayag United S.C. on intialainen jalkapalloseura Kolkatasta, Länsi-Bengalista. Prayag United S.C. perustettiin vuonna 1929 ja tunnettiin alkuaikoina nimellä Chirag United. Pääsarjatasolla seura on pelannut yhtäjaksoisesti sen jälkeen kun nousi I-Leagueen kauden 2007-08 päätteeksi.


title: Mumbai FC

text: Mumbai FC on intialainen jalkapalloseura Mumbaista. Seura perustettiin vuonna 2007, koska haluttiin tarjota nuorille pelaajille mahdollisuus näyttää taitojaan isommilla areenoilla. Pääsarjatasolle Mumbai FC nousi vuonna 2008 karsintojen kautta.


title: ONGC FC

text: ONGC FC on intialainen jalkapalloseura Mumbaista. Paikallinen teollisuusyritys ONGC perusti seuran vuonna 2006 ja tukee edelleenkin seuran toimintaa. ONGC FC on siis institutionaalinen seura.


title: Shree Shiv Chhatrapati Sports Complex

text: Shree Shiv Chhatrapati Sports Complex, toiselta nimeltään Balewadi Sports Complex, on intialainen jalkapallostadion, joka rakennettiin vuonna 1994 Intian mestaruuskilpailuja varten. Nykyisin stadionia käytetään lähinnä jalkapalloon, mutta sitä käytetty myös amerikkalaiseen jalkapalloon ja lentopalloon. Intian pääsrajassa, I-Leaguessa, pelaavista seuroista kotiottelunsa Balewadi Sports Complexissa kotiottelunsa pelaavat Pune FC sekä Mumbai FC. Näiden seurojen lisäksi myös alemmilla sarjatasoilla pelaavat Air India FC ja Pune Marathas pelaavat kotiottelunsa tällä stadionilla.


title: Kalastajahaukka

text: Kalastajahaukka ("Busarellus nigricollis") on Busarellus-sukuun kuuluva lintu. Sen esiintymisaluetta ovat Etelä- ja Keski-Amerikan alueella Argentiina, Belize, Bolivia, Brasilia, Kolumbia, Costa Rica, Ecuador, El Salvador, Ranskan Guyana, Guatemala, Guyana, Honduras, Meksiko, Nicaragua, Panama, Paraguay, Peru, Suriname, Trinidad ja Tobago, Venezuela. Sitä tavataan vaelluslintuna Uruguayssa.


title: Kalastajahaukka

text: Sen elinpiiriä ovat subtrooppiset ja trooppiset metsät, vesialueet, sisämaan kosteikot mutta erityisesti metsäiset suot. Linnun iäksi on arvioitu keskimäärin 9,7 vuotta.


title: Kalastajahaukka

text: Se ei ole uhanalainen vaikka sen kanta on pienenemässä.


title: Kalastajahaukka

text: Aikuisen linnun pää on jokseenkin valkoinen, joukossa kellanruskeaa ja kruunussa mustia nuolimaisia juovia. Ruumis on päältä ja alta ja peitinhöynenet ovat kirkkaan kanelinruskeat, rinnasta vaaleammat. Ylärinnassa on musta kaari. Selässä on mustia nuolenmuotoisia juovia, lento- ja pyrstösulat ovat mustia, ja pyrstön tyvessä on punaruskeita raitoja. Silmät ovat kirkkaan punertavanruskeat, vahanahka ja nokka ovat mustat ja jalat sinertävän valkoiset. Nuoret linnut ovat samannäköisiä, mutta niillä on mustia läiskiä, myös kruunussa, ja punaruskea raidoitus pyrstössä on laajempi. Rinnan vaaleassa alueessa merkit ovat myös selvempiä. Siipien yläpuoli on raidallinen, ja silmät ovat ruskeat.


title: Kalastajahaukka

text: Pesä on yleensä suuressa puussa, usein lähellä vettä, mutta toisinaan kahviviljelmien varjopuissa tai esikaupunkialueilla. Pesä on verhottu vihreillä lehdillä. Naaras munii 3-5 munaa, jotka ovat himmeän valkoisia, ja niissä on kalpean kellanruskeita tai punaruskeita täpliä ja muutama tummempi läiskä. Sen lisääntymisestä ei ole enempää tietoa.


title: Kalastajahaukka

text: Linnun ravinto koostuu pääasiassa kalasta. Se syö myös vesihyönteisiä ja joskus sisiliskoja, etanoita ja jyrsijöitä.


title: Pune FC

text: Pune FC on intialainen jalkapalloseura Punesta. Seura on perustettu vuonna 2007 ja se nousi Intian pääsarjatasolle vuonna 2009. Pune FC:tä pidetään yhtenä kaikkein ammattimaisimmista jalkapallojoukkueista Intiassa.


title: Shillong Lajong

text: Shillong Lajong on intialainen jalkapalloseura Shillongsta. Seura perustettiin vuonna 1983 tuomaan paikallisia lahjakkuuksia paremmin näytille suuremmilla areenoilla. Shillongin joukkue pelaa ottelunsa selkeästi kauempana kuin muut Intian liigan joukkueet. mistä johtuen seura onkin onnistunut keräämään laajan kannattajapohjan omalta alueeltaan. Shillong Lajongin ottelukohtainen katsojamäärä onkin Intian pääsarjan korkein, keskimäärin 19 000 katsojaa ottelua kohden.


title: United Sikkim

text: United Sikkim on intialainen jalkapalloseura Gangtokista. Seura on perustettu vuonna 2008 ja se on toinen Intian pääsarjan kahdesta seurasta, jotka sijaitsevat Koilis-Intiassa selkeästi muista joukkueista erillään. United Sikkimin perustajissa ovat mukana dubailainen yhtiö FidelisWorld, Intian maajoukkueen nykyinen kapteeni Baichung Bhutia sekä intialaineen muusikko ja laulaja Shankar Mahadevan.


title: Paljor Stadium

text: Paljor Stadium, myös Palzor Stadium, on jalkapallostadion Gangtokissa, Intiassa. Stadion toimii Intian pääsarjassa pelaavan United Sikkimin kotiareenana, mutta sitä käytetään myös kansainvälisten otteluiden järjestämiseen.


title: Jawaharlal Nehru Stadium

text: Jawaharlal Nehru Stadium, lyhyemmin myös Nehru Stadium, on jalkapallostadion Shillongissa, Intiassa. Stadion toimii pääasiallisesti Intian pääsarjassa pelaavan Shillong Lajongin kotiareenana.


title: Ambedkar Stadium

text: Ambedkar Stadium on jalkapallostadion New Delhissä Intiassa. Stadion toimii Intian pääsarjassa pelaavan ONGC FC:n kotiareenana, mutta sitä käytetään liigaotteluiden ulkopuolella myös Intian jalkapallomaajoukkueen kotikenttänä.


title: Joonas Lehtoranta

text: Joonas Lehtoranta (s. 25. helmikuuta 1994 Kotka) on suomalainen koripalloilija. Hän on edustanut miesten pääsarjaurallaan kasvattajaseuraansa KTP-Basketia ja viimeisimpänä Kauhajoen Karhua. Hänen isänsä Matti Lehtoranta sekä veljensä Juho Lehtoranta ovat myös SM-tason koripalloilijoita.


title: Joonas Lehtoranta

text: Lehtoranta on KTP-Basketin kasvatti, ja hän pelasi seuran paidassa junioreiden SM-sarjaa. Kaudella 2009–2010 hän voitti B-junioreiden SM-sarjan pistetilaston (23,71 pistettä ottelua kohden) ja kaudeksi 2010–2011 hänet nostettiin seuran edustusjoukkueeseen. A-junioreissa Lehtoranta voitti SM-sarjan pistetilaston kaudella 2011–2012 (20,06 pistettä ottelua kohden) ja kauden päätteeksi hänet valittiin kyseisen sarjan arvokkaimmaksi pelaajaksi. Kaudella 2012–2013 hän teki Korisliigassa keskimäärin 3,4 pistettä ottelua kohden. Samalla kaudella Sami Toiviaisen valmentama KTP saavutti miesten SM-hopeaa.


title: Joonas Lehtoranta

text: Kauden 2014–2015 päätteeksi KTP saavutti SM-pronssin, ja Lehtoranta valittiin Korisliigan vuoden kehittyneimmäksi pelaajaksi. Hän teki KTP:n kanssa 1+1-vuotisen jatkosopimuksen.


title: Joonas Lehtoranta

text: Heinäkuussa 2016 Lehtoranta siirtyi Toiviaisen valmentamaan Kauhajoen Karhuun yksivuotisella sopimuksella. Toukokuussa 2017 Lehtoranta solmi yksivuotisen jatkosopimuksen Karhun kanssa.


title: Zakir Hussain

text: Zakir Hussain (8. helmikuuta 1897 – 3. toukokuuta 1969) oli intialainen opettaja ja poliitikko, joka toimi maansa presidenttinä 1967-1969.


title: Zakir Hussain

text: Hussain tuli tunnetuksi Intian koulutusjärjestelmän kehittäjänä. Hän perusti kansallisen muslimiyliopiston New Delhiin. Poliittisella urallaan hän ehti toimia Biharin kuvernöörinä ja Intian varapresidenttinä ennen kuin hänestä tuli maansa kolmas presidentti.


title: Rajendra Prasad

text: Rajendra Prasad (3. joulukuuta 1884 – 28. helmikuuta 1963) oli intialainen poliitikko, joka toimi maansa ensimmäisenä presidenttinä 1950–1962.


title: Rajendra Prasad

text: Prasad oli Gandhin toveri itsenäisyysliikkeen alkupäivistä asti ja Intian kansalliskongressin (tulevan intian kongressipuolueen) puheenjohtaja 1934, 1939 ja 1947.


title: Rajendra Prasad

text: Prasad menestyi opinnoissaan poikkeuksellisen hyvin. Hän sai stipendin Kalkutan yliopistossa, ja opiskeli ensin luonnontieteitä ja taiteita ennen kuin suoritti oikeustieteen tutkinnon. Hän meni naimisiin 12-vuotiaana Rajvanshi Devin kanssa.


title: Rajendra Prasad

text: Valmistuttuaan Prasad työskenteli aluksi Kalkutan ja Patnan korkeimmissa oikeuksissa. Vuonna 1917 Gandhi värväsi hänet mukaan kampanjaan, jolla haettiin oikeutta Biharin maatyöläisille, joita brittiläiset indigonviljelijät riistivät. Vuonna 1920 Prasad luopui lakimiehen urastaan ja ryhtyi toimittajaksi ja aktivistiksi. Hän kirjoitti englanninkielisiin lehtiin, mutta hänen pyrkimyksenään oli saada hindi kansalliskieleksi.


title: Rajendra Prasad

text: Prasad valittiin vuonna 1950 presidentiksi yksimielisesti, ja kun vuonna 1952 oli pidetty ensimmäiset parlamenttivaalit, vaalilautakunta valitsi hänet ylivoimaisella äänten enemmistöllä toiselle kaudelle. Vuonna 1957 hänet valittiin kolmennelle kaudelle. Vuonna 1962 hän vetäytyi politiikasta terveyssyihin vedoten.


title: V. V. Giri

text: Varahagiri Venkata Giri (10. elokuuta 1894 Baharampur – 24. kesäkuuta 1980 Chennai) oli intialainen poliitikko, joka toimi maansa neljäntenä presidenttinä vuosina 1969–1974.


title: V. V. Giri

text: Giri opiskeli oikeustiedettä Irlannissa University College Dublinissa, jossa hän liittyi Sinn Féin -puolueeseen. Hänestä tuli puolueen puheenjohtaja Eamon de Valeran ystävä. Vuonna 1916 Giri osallistui pääsiäiskapinaan, mikä johti hänen karkottamiseensa Irlannista.


title: V. V. Giri

text: Intiaan palattuaan Giri liittyi työväenliikkeeseen. Hänestä tuli rautatieläisten liiton puheenjohtaja ja ammattiliittojen kongressin puheenjohtaja. Maansa itsenäistytyttyä hänet lähetettiin suurlähettilääksi Ceylonille, ja valittiin sen jälkeen parlamenttiin. Vuonna 1967 hänestä tuli varapresidentti. Zakir Hussainin kuoltua vuonna 1969 kesken virkakauden Giri toimi vt. presidenttinä. Hän vetäytyi virasta vain muutamaksi kuukaudeksi voidakseen asettua ehdolle vaaleissa, jotka hän sitten voitti.


title: Zail Singh

text: Zail Singh (alkujaan Jarnail Singh 5. toukokuuta 1916 – 25. joulukuuta 1994) oli intialainen poliitikko ja ensimmäinen sikhi, joka toimi maansa presidenttinä.


title: Zail Singh

text: Singh lähti politiikkaan jo 15-vuotiaana, kun hän alkoi toimia sikhien brittivaltaa vastustavassa liikkeessä. Hän opiskeli pyhiä kirjoituksia ja sai arvonimen "giani", oppinut. Vuonna 1938 hän perusti Praja Mandal-nimisen poliittisen järjestön, joka liittoutui Intian kongressipuolueen kanssa. Tästä hänet tuomittiin viideksi vuodeksi vankilaan, missä hän otti uuden nimen Zail Singh.


title: Zail Singh

text: Intian itsenäistymisen jälkeen Singh pääsi parlamenttiin ja Punjabin pääministeriksi. Monet pitivät Singhin etenemistä uralla Indira Gandhin yrityksenä lepytellä Punjabin kiihkeitä sikhiseparatistejä.


title: Chang

text: Chang voi tarkoittaa seuraavia:


title: Chang

text: Chang on usein kiinalaisen Zhang-nimen Wade-Giles-latinisointimuoto, joka on käytössä Taiwanissa ja muualla Kiinan kansantasavallan ulkopuolella kuten Yhdysvalloissa.


title: Robert Graves

text: Robert von Ranke Graves (tunnetaan yleisimmin nimellä Robert Graves, myös nimellä Robert Ranke Graves, 24. heinäkuuta 1895 Wimbledon – 7. joulukuuta 1985 Mallorca) oli brittiläinen runoilija ja kirjailija. Hänen tunnetuimpiin teoksiinsa kuuluvat historialliset romaanit "Minä, Claudius" (1934) ja sen jatko-osa "Claudius jumala" (1934) sekä omaelämäkerrallinen teos "Good-Bye to All That" (1929).


title: Robert Graves

text: Graves syntyi keskiluokkaiseen perheeseen Wimbledonissa 24. heinäkuuta 1895. Hänen isänsä oli runoilija ja koulutarkastaja Alfred Perceval Graves ja äiti yläluokkaisen saksalaisperheen tytär Amalia von Ranke, joka oli sukua kuuluisalle saksalaiselle historoitsijalle Leopold von Rankelle. Peruskoulutuksensa Graves sai Charterhousen sisäoppilaitoksessa, jossa hän tutustui nyrkkeilyyn ja runouteen. Yksi sisäoppilaitoksen opettajista oli George Mallory, joka tutustutti Gravesin vuorikiipeilyyn ja tuki häntä kirjoittamisen ensitaipaleella.